(ปล่อยจีนให้หลับใหล ตื่นนิทราเมื่อใด โลกจะสะเทือน)
(นโปเลียน โบนาปาร์ต)
(ลอนดอน) (ปี 1995)
(ลอนดอน)
เปิดประตูระวังนิ้วนะ
ถ้าเธอไม่ให้เราเดินมา
เราก็ไม่ต้องตัวเปียก
มีอะไรให้ช่วยครับ
ที่นี่คอลธอร์ป โรงแรมส่วนตัวครับ
ฉันคือคุณนายเอเลนอร์ ยัง
ฉันจองไว้แล้ว ห้องแลงแคสเตอร์สวีท
เราคุยกันทางโทรศัพท์ ฉันโทรคอนเฟิร์มห้องเมื่อวาน
ขอโทษครับ ดูเหมือนคุณไม่ได้จองไว้
สวัสดีครับ
ผมเรจินัลด์ ออร์มส์บี ผู้จัดการโรงแรม มีปัญหาเหรอครับ
ฉันคือคุณนายเอเลนอร์ ยัง
ฉันกับครอบครัวต้องการห้องสวีทที่จองไว้
เราบินกันมาไกล
ห้องพักเราจองเต็มแล้ว มาดาม คุณคงเข้าใจอะไรผิด
ผมแน่ใจว่าคุณกับครอบครัวที่น่ารัก คงหาโรงแรมอื่นได้
ผมขอแนะนำให้คุณไปดูที่ไชน่าทาวน์
เชิญแกไปดูที่นรกเถอะ
ไอ้ก้อนขี้หมา
ฉันขอใช้โทรศัพท์โทรหาสามีได้มั้ย
ให้ความช่วยเหลือฉันสักนิด
คุณนายยัง ผมต้องขอให้คุณไปซะ ไม่งั้นผมต้องโทรแจ้งความ
เอาสิ คุณโทรเลย
ลอร์ดคอลธอร์ป ขอประทานโทษหากรบกวนท่าน
เอเลนอร์ ผมเพิ่งวางสายจากสามีคุณ
จัดห้องแลงแคสเตอร์สวีท เดี๋ยวนี้
ท่านล้อเล่นแน่เลยครับ
แน่นอนว่าฉันไม่ได้ล้อเล่น
ค่ำวันนี้...
ประวัติยาวนานของครอบครัวฉันในฐานะ ผู้ดูแลคอลธอร์ปสิ้นสุดลงแล้ว
ฉันขายโรงแรมนี้ให้เพื่อนรักของฉัน ตระกูลยังจากสิงคโปร์
นี่คือนายหญิงคนใหม่ของที่นี่ เอเลนอร์ ยัง
มาดื่มฉลองกันเถอะ
ด้วยความยินดีค่ะ
เอาไม้ถูพื้นมาเช็ด พื้นเปียก!
เอาไม้ถูพื้นมา
เครซี่ ริช เอเชียนส์ เหลี่ยมโบตั๋น
หมดหน้าตัก
หมอบ
ไม่มีแต้ม
คุณถือไพ่ไม่มีแต้มเหรอ
เอาละ ตอบ!
ฉันเอาชนะครูผู้ช่วยเคอร์ติสได้ยังไง
ฉันรู้ว่าเคอร์ติสกลัวเสียเงินมาก
เขาไม่ได้เล่นด้วยเหตุผลหรือตัวเลข แต่ใช้หลักจิตวิทยา
สมองมนุษย์เกลียดกลัวการเสียสิ่งมีค่า
จนละทิ้งความคิดที่มีเหตุผล และตัดสินใจแย่ๆ
ฉะนั้นเคอร์ติสไม่ได้เล่นเพื่อชนะ แต่เล่นเพื่อไม่ให้เสีย
ทิป... เอาไปตัดผมซะนะ
เอาละ วันนี้พอแค่นี้
อย่าลืมส่งเรียงความเรื่อง ความเป็นไปได้แบบมีเงื่อนไขอาทิตย์หน้า
(นิวยอร์ก) (ปี 2018)
เยส!
คุณสั่งกินเองก็ได้นะ
ผมแค่กาแฟก็พอ
คุณพูดอย่างนี้แล้วมาแย่งขนมฉันกินทุกที
ผมไม่รู้คุณพูดอะไร ผมตักชิมนิดเดียว
โอเค ขออีกชิ้นนึงค่ะ ขอบคุณ
เราไปผจญภัยตะวันออกกันมั้ย
อยากกินซาลาเปาหมูสับที่อีสต์วิลเลจ ใช่มั้ย
ผมหมายถึงตะวันออกที่ไกลกว่านั้น
ที่ควีนส์เหรอ
ที่สิงคโปร์ ปิดเทอมใหญ่
งานแต่งงานโคลิน
เราคบกันเกินปีแล้วนะ...
ผมว่าได้เวลาประกาศให้คนรู้ว่าแฟนผมสวย
ไปเถอะ ผมเป็นเพื่อนเจ้าบ่าว
คุณไม่อยากเห็นเหรอว่าผมโตมายังไง
ได้พบครอบครัวของผม อาม่าของผม
แวะหารูมเมทมหา'ลัย เฮ้วสุดสวิงของคุณ
พีกลิน
- พีกลิน - เธอชวนฉัน...
ไปหาด้วยนะรู้มั้ย
จักรวาลเรียกร้อง อยากให้คุณไปที่นั่น
ไปสิงคโปร์กันนะ
ผมอยากให้ทั้งเกาะได้พบกับ ผู้หญิงเก่ง เรเชล ชู
(เรดิโอ1เอเชีย) (OMG! เธอจะไม่เชื่อว่าฉันเจอใคร)
(ใครเหรอ)
(นิค ยังใช่มั้ย)
(ใช่)
(แล้วผู้หญิงใคร)
(เรดิโอ1เอเชีย) (ได้ยินเขาเรียกเรเชล ชู)
(ผู้หญิงนี่ใคร)
(กูเกิล) (เรเชล ชู)
(ว้า เรเชล ชู เยอะเลยล่ะ)
(ลองหา Choo รึยัง หรือ Chiu หรือ Chew)
(OMFG! คนไหน)
(ถามคู่แฝด)
(เจอแล้ว! เจอแล้ว!)
(เรเชล ชู)
(มีแหวนรึยัง - คนจีนเกิดอเมริกา)
(ล้อเล่นน่ะ - ไม่เอานะ) (เกลียด!!! - ไม่จริงใช่มั้ย)
(เรดิโอ1เอเชีย) (เขาจะพาเธอมางานแต่ง)
(ตายแระ! - จริงดิ - ดราม่า! - ไม่มีทาง!)
(OMFG!!! ไม่นะ)
(อแมนด้ารู้ยัง - นางแพ้)
(แม่เขารู้รึยัง)
(สิงคโปร์)
หากเจ้าเติบโตมาได้ด้วยพระเยซูคริสต์ มองหาสิ่งที่อยู่เบื้องบน
ที่ซึ่งพระเยซูคริสต์ประทับ อยู่บนหัตถ์ขวาของพระเจ้า
ใจตั้งมั่นอยู่กับสิ่งเบื้องบน ไม่ใช่สิ่งนอกกายบนโลก
เอเลนอร์ นิคกี้จะพาผู้หญิงมางานแต่งโคลินเหรอ
อแมนด้าได้ยินมาจากเพื่อนชื่อฟรานเชสก้า
เอ็ดดี้บอกว่าชื่อเรเชล ชู
ฉันนึกว่านิคจะกลับบ้านมาคนเดียว
เธอรู้มาก่อนมั้ยว่าเขามีแฟน
นิคแฟนเยอะ ฉันจำไม่ได้หรอกว่าคนไหน
อแมนด้ารู้จักทุกคน แต่คนนี้ไม่เคยได้ยินชื่อ
เรเชล ชู
อาจมาจากครอบครัวชู กิจการพลาสติกใหญ่ในไต้หวัน
เอามั้ยล่ะ ฉันหานักสืบเอกชนให้ รับประกันผลงาน
ฉันคิดว่าเราอ่านพระธรรมต่อเถอะ
อลิกซ์
เอเฟซัส บทที่หก ข้อที่สี่
จงอบรมบุตรหลานและตักเตือน ตามหลักของพระผู้เป็นเจ้า
หวังว่าเธอจะเป็นคริสเตียนที่ดีนะ
ถ้าเขาพามาบ้าน ก็จริงจังแล้วล่ะ
นั่นน่ะสิ
- แม่โทรมา ผมรับนะ - รับสิ
- เหลือให้ผมกินด้วยนะ - โอเค
แม่ครับ มีเรื่องอะไรเหรอ
ต้องมีเรื่องแม่ถึงโทรมาได้เหรอ
ครับ มักจะเป็นอย่างนั้น
ตลกนะลูก
ลูกจะพาแฟนมางานของโคลินเหรอ
เราเพิ่งคุยกันได้แป๊บเดียว แม่รู้ได้ไงครับ
ทุกคนรู้
เรดิโอ วัน เอเชีย
อ่านบทโครินธ์ต่อไปเลย เดี๋ยวฉันกลับมา
ได้จ้ะ
เราเฝ้ารอลูกกลับบ้านนะ
ห้องของลูกจัดไว้เรียบร้อย สำหรับลูก
ขอบคุณแม่ เรเชลกับผมจะอยู่ด้วยกัน
เข้าใจล่ะ
แม่กำลังทำบ้านใหม่ ยังไม่พร้อมรับแขก
ถ้าเรเชลมา แม่คิดว่าเธอพักที่อื่นสะดวกกว่า
เอาละ ขอโทษด้วยนะ
เก็บไว้ให้แล้วนะ
เก็บไว้ให้เหรอ ชิ้นเล็กนิดเดียว ขอบคุณมาก
แม่คุณว่าไง ทุกอย่างโอเคมั้ย
ดีพร้อมทุกประการ
แม่ ตัวนี้สวยนะ แม่ว่าดีมั้ย
ไม่ได้ๆ ลูกแต่งชุดนี้ไปพบแม่นิคไม่ได้
สีน้ำเงินขาว... ใช้ในงานศพคนจีน
นี่สีแดง สัญลักษณ์โชคลาภและความอุดมสมบูรณ์
เยี่ยม หนูจะไปเป็นเครื่องหมาย สะใภ้นำโชคสินะ
เฮ้ ลูกเป็นคนขอให้แม่ช่วย...
เลือกชุดไปหาครอบครัวนิค
ก็หนูแทบไม่รู้อะไรเกี่ยวกับพวกเขา
พอหนูถาม นิคก็เปลี่ยนเรื่อง
บางทีเขาอาจจะอาย
พ่อแม่ยากจน นิคต้องส่งเสีย...
ลูกคนจีนที่ดีเขาทำกันนะ
ไม่เอาน่า ลูกจะมีเวลาที่ดีแน่นอน
ปกติลูกอยากไปเที่ยวเอเชีย
ใครจะรู้ ถ้าบรรยากาศสิงคโปร์เป็นใจ
อาจได้เจ้าตัวเล็กกลับมาเป็นที่ระทึก
แม่ อย่าล้อสิ เรายังไม่เคยคุยกันเรื่องนั้น
พ่อแม่เขาคงไม่เกลียดหนูใช่มั้ย
ทำไมทำหน้างั้นล่ะ หนูเห็นนะ
เปล่า เพียงแต่นิคพา ผู้หญิงต่างแดนกลับบ้าน
มันกระทบครอบครัวจากคนละซีกโลก เรากับเขาต่างกัน
ต่างยังไง พวกเขาคนจีน หนูคนจีน
หนูจีนมาก หนูเป็นอาจารย์นักเศรษฐศาสตร์ ที่แพ้โปรตีนในนมวัว
ใช่ แต่ลูกโตในอเมริกา
หน้าตาเป็นคนจีน
ลูกพูดภาษาจีน
แต่ตรงนี้...
และตรงนี้...
ลูกแตกต่าง
ใส่เสื้อผ้าสีนำโชค สร้างความประทับใจเมื่อแรกเจอ
โอเค แผนหลัก
ฝากกระเป๋า ผ่านด่านตรวจ
แล้วมากินอาหาร ที่แม่ฉันทำใส่กล่องมาให้
สวัสดีค่ะคุณยัง คุณชู
เราจะยกกระเป๋าและสัมภาระคุณ เช็กอินเฟิร์สต์คลาส
- เยี่ยม - ไม่ค่ะ เข้าใจผิด
เราไม่ได้นั่งเฟิร์สต์คลาส เราบินชั้นประหยัด
เชิญทางนี้ค่ะ
ตามไปเถอะ มา
แต่...
ไม่เป็นไร ให้พวกเขาจัดการ
ยินดีต้อนรับค่ะคุณยัง คุณชู
ห้องสวีทส่วนตัวของคุณทางนี้
และแชมเปญค่ะ
ขอบคุณ
- ขอบคุณมาก - ยินดีค่ะ
หลังเทคออฟ คุณต้องการเป็นเก้าอี้เลาน์จ
หรือปรับเป็นห้องนอนคะ
ไม่เป็นไร ขอบคุณค่ะ
เชิญค่ะ
นิค เราไม่มีเงินจ่าย
ชุดนอนหรูกว่าชุดที่บ้านฉันอีก
ที่บ้านผมทำธุรกิจกับสายการบิน ตั๋วนี้เป็นอภินันทนาการ
ธุรกิจอะไรเหรอ
อสังหาฯ การลงทุน และอื่นๆ ไม่มีอะไรน่าสนใจ
ติ่มซำ
ครอบครัวคุณรวยเหรอ
เราอยู่สบาย
มหาเศรษฐีมักจะใช้คำนั้น
มันไม่ใช่เรื่องใหญ่หรอกนะ
ฉันแค่รู้สึกแปลกๆ ที่ไม่เคยรู้
คุณใช้บัตรส่วนลดแจมบาจูซ คุณใช้พาสเวิร์ด Netflix ของฉัน
คุณเล่นบาสที่สมาคม YMCA เหม็นๆ
ผมชอบที่นั่นนะ ขอบคุณที่ว่ามันเหม็น
และใช่ ครอบครัวผมมีเงิน แต่ผมคิดว่าเป็นเงินของพวกเขา
ไม่ใช่ของผม
ฉันเข้าใจ แต่ฉันบินมาไกลเพื่อพบพวกเขา
ฉันแค่อยากรู้ว่าจะเจออะไร และพวกเขาเป็นครอบครัวคุณ
คือ...
ครอบครัวผมก็เหมือนครอบครัวอื่นๆ
มีครึ่งหนึ่งที่เรารักและเคารพ
แล้วก็มีอีกครึ่งหนึ่ง
แล้วฉันกำลังจะเจอครึ่งไหน
(ไต้หวัน)
ลูกพี่ลูกน้องผม อลิสแตร์ ปักหลักอยู่ไต้หวัน ทำหนัง
และ คัท!
เขาเป็นแฟนกับดาราสาว คิตตี้ ปง
- คิตตี้ - อลิสแตร์
คุณชอบมั้ย ฉันตื่นเต้นซาบซ่านไปหมด คุณรู้สึกมั้ย
โอ้ ผมรู้สึกทั่วตัวคุณและทั่วตัวผม
เล่นห่วยชิบเป๋ง
หานางเอกใหม่ได้มั้ย
เขาเป็นนายทุนสร้างหนัง
แกกล้าบอกเขาเหรอว่าเด็กเขาห่วย
แล้วเอ็ดดี้ญาติคุณล่ะ คุณไม่เคยพูดถึงเขา
เอ็ดดี้เป็นนักการเงินใหญ่ในฮ่องกง เขาเป็นแฟมิลี่แมน
(ฮ่องกง)
ถ้าคุณเคลื่อนไหว รูปจะดูธรรมชาติ
ไม่ นี่มุมหล่อของผม
งั้นก็เสร็จแล้วครับ
รัสเซล ขอบคุณมาก ที่ให้เกียรติถ่ายรูปเรา
ยินดีครับ คนอ่านจะรัก Vogue ฮ่องกงฉบับหน้า
ขอบคุณค่ะรัสเซล
Vogue ฮ่องกงเหรอ ผมนึกแล้ว ชุดราตรีคุณซิ้มมาก
ถ้าคุณใส่ชุดโบเทก้าเหมือนที่ผมบอก เราคงได้ลง Vogue อเมริกา
คุณใส่โบเทก้าลงนรกไปเหอะ เอ็ดดี้
หยุด!
แล้วก็มีแอสทริด
ฉันจำแอสทริดได้ ไอดอล ฉันอยากโตไปเป็นเธอเลย
แอสทริดเยี่ยมมาก
อาจเป็นคนเดียวที่ผมสนิทด้วยจริงๆ
เธอเป็นคนติดดินมากนะ ถ้าคุณรู้จักเธอ
(เซี่ยงไฮ้)
ไม่เพียงแต่จบเป็นที่หนึ่งของรุ่น ที่อ็อกซ์ฟอร์ด
เริ่มทำองค์กรกุศลมากมาย และเป็นแฟชั่นไอคอน
แอสทริดเป็นคนใจดีที่สุดในบรรดาญาติผม
- แม่คะ ดูสิหนูทำอะไรให้ตุ๊กตา - ไม่ รอก่อน
ไฮ ฉันชื่อแอสทริด หนูชื่ออะไร
วีต้า
แล้วนี่ใครจ๊ะ
บันบัน
ฉันคิดว่าบันบันดูเท่มากที่ติดโบว์ หนูเลือกเก่งนะ
ขอบคุณค่ะ
คุณเหลียง เชิญทางนี้ครับ
ยินดีที่ได้รู้จักเธอสองคนนะ
ทั้งหมดนี้เป็นของใหม่จากแอนต์เวิร์ป
ผมนำมาให้คุณชมเป็นคนแรกครับ
นั่นอะไร
นั่นเหรอ
เครื่องประดับชุดพิเศษมาก
ต่างหูไข่มุกจากเมียนมาร์
ฐานเป็นมรกต และทับทิมสีเลือดนกหายาก
พระราชินีศุภยาลัตเคยสวมต่างหูคู่นี้ ในวันราชพิธีครองราชย์ปี 1878
เท่าไหร่
คุณให้เกียรติสวมเครื่องประดับร้านผม ก็เป็นการพีอาร์ร้านเกินคุ้ม
ผมจะปล่อยที่ราคาต้นทุน ล้านสอง
ถ้าคุณมีครอบครัวที่นั่น แล้วเราจะไปนอนโรงแรมทำไม
ลูกชายคนจีนที่ดีควรอยู่กับพ่อแม่ไม่ใช่เหรอ
เพราะข้อแรก ผมไม่ใช่ลูกที่ดีขนาดนั้น
ข้อสอง...
ผมอยากเก็บคุณไว้เป็นส่วนตัวซักหน่อย
ได้มั้ยล่ะ
ได้สิ
(ช่องแคบสิงคโปร์)
(สิงคโปร์)
(ชางงี สนามบินสิงคโปร์)
เหลือเชื่อเลยสนามบินมีสวนผีเสื้อ กับโรงหนังด้วย
เจเอฟเคมีแต่เชื้อโรคกับความหดหู่
นิค! นิค!
อารามินตา
- คิดถึง - คิดถึงเหมือนกัน
- เรเชล - ไฮ
เขามาแล้ว
ดีใจจังเลยได้เจอซะที
ดีใจที่ได้เจอเหมือนกัน
- นิคกี้นิค! - ไม่เจอกันนานเลยเพื่อน
นานเกินไปด้วย ยินดีต้อนรับนะ
พวกนายไม่ต้องมารับก็ได้
เราต้องมาสิ เราต้องมา
ฉันต้องมาต้อนรับเพื่อนเจ้าบ่าวสิวะ
- ไฮ เรเชล - หวัดดี
- โอ้ ดีจังได้เจอคุณซะที - ยินดีเช่นกันค่ะ
- ไปกันยัง ฉันช่วยยก - ได้
- นี่ให้เธอนะ - ฉันถือนี่เอง
ฉันรู้ว่ามันเยอะไปหน่อย
พาพวกนายไปปรับตัวก่อนดีกว่า
หิวรึยัง
ฉันหิวตลอดเวลา เราไปกินให้หมดทุกอย่างเลย
ยินดีต้อนรับสู่สวรรค์บนดิน!
หวังว่าเธอจะหิวนะ เพราะฉันหิวซ่กเลย
ขอบคุณ
ทุกคน! นี่!
มากับผม
ร้านที่นี่ส่วนมากขายอาหารจานเด็ด
ความอร่อยที่สั่งสมกันมาหลายรุ่น
เป็นหนึ่งในสถานที่ไม่กี่แห่งในโลก
ที่อาหารข้างถนนได้ดาวมิชลิน
- เฮ้ เป็นไงบ้าง - อ้าวลุง
ไม่เจอกันนานพ่อหลานชาย
เอาไปเลย ขอบคุณมากครับ
- ดูนี่สิ ดูนี่ - อู้ว ของโปรด
(สะเต๊ะ)
- ถ้วยนี้ของคุณ - ขอบคุณ
เหมือนอ้วกเล็กๆ นะ
- โอ้ พระเจ้า! - ใช่มั้ย
- บอกแล้ว สะเต๊ะเจ้านี้อร่อยที่สุด - อร่อยมากใช่มั้ยล่ะ
เอาละ กินเลยพวก
ก่อนลืม ฉันมีเรื่องให้ช่วยพรุ่งนี้
ฉันต้องไปดูชุดเพื่อนเจ้าบ่าว และไม่อยากไปลำพังกับเบอร์นาร์ด ไต๋
ไม่อยากเชื่อนายให้หมอนั่นเป็นเพื่อนเจ้าบ่าว
- ขอบใจนะ ฉันพูดจนหมดแรงแล้ว - มินตี้...
ฉันไม่ได้มีอำนาจตัดสินใจ ฉันไม่ได้เลือก
เบอร์นาร์ดเป็นมนุษย์นิสัยเสีย...
เคยขโมยเงินขายของในร้านผม สมัยเรายังเด็ก
กระทั่งนิคกี้นิคต่อยเขา
- คือ... - คุณเคยต่อยเพื่อนด้วยเหรอ
ผมต่อยหมัดเดียว
ผมล้มกองกับพื้น แล้วเขานั่งทับผม อย่าเรียกว่าต่อยกันเลย
ดื่มกัน เพื่อน
แด่เพื่อนฉัน นิค ยัง นักมวยหมัดระทวย
แต่จะช่วยเพื่อนเสมอ
- แด่ชีวิตแต่งงาน - แด่...
- ยังสิ ยังสิ เร็วไป - โอ๊ยกรี๊ด
อาทิตย์หน้าแล้วนะ เพื่อน!
เราต้องจัดงานเลี้ยงสละโสดให้นายก่อน
ต้องมีด้วยเหรอ ไม่ดีมั้ง
ฟังนะ เรเชล ถึงเราจะเพิ่งเจอกัน
แต่ปาร์ตี้สละโสดอาทิตย์นี้ ฉันอยากชวนเธอมาด้วย
- คงจะสนุกมาก ขอบคุณที่ชวนนะ - ดีๆ
- ฉันตกอันดับไปแล้วเหรอ - ขอบใจเพื่อน
- ฉันกลายเป็นคนนอกเหรอ - ฉันเอาเบอร์นาร์ดมาแทนนาย
ไอ้บ้านี่
ขอบอกว่า ฉันจำไม่ได้ว่า เห็นนิคมีความสุขแบบนี้ครั้งสุดท้ายเมื่อไหร่
ตลกว่ะ
เขามีความสุขที่กลับมาบ้าน
อ๋อเหรอ เขามีความสุขที่กลับมาบ้าน
กับเธอ
พ่อนายเล่นงานแน่
พ่อฉันจะเล่นงานฉัน เออต้องฉลอง
เพื่อน เราต้องกินละ เพราะปูมันกินตัวเองไม่ได้
ลุยอะไรก่อนดี
- ลองนี่สิ อ้อ ขอบคุณ - ลองนี่
- เครื่องเทศแรงนะ - เครื่องเทศแรง
นิคอยู่สิงคโปร์แล้ว!
รู้สึกดีที่ได้อยู่บ้าน
- ไมเคิลอยู่มั้ย - ยังไม่กลับ
ลูกชายคุณตื่นแล้ว รอหาคุณค่ะ
เอาละ
รู้นะว่าต้องทำยังไงนะ เร็วด้วย
(ดิออร์ - โลตัส อาร์ทส์ เดอะ วิฟว์)
ขอโทษนะ ผมติดประชุม
ไม่เป็นไร ฉันเข้าใจ
แต่อย่าลืม กิจกรรมงานแต่งเริ่มต้นวันพุธ
อย่าติดเหตุด่วนสัปดาห์หน้าล่ะ
ผมรู้
จะไม่พลาดที่ได้อยู่กับครอบครัวคุณ และญาติมิตรเลยสักวินาที
มันไม่ได้แย่ขนาดนั้น
นิคกับแฟนใหม่ของเขาจะมาด้วย คุณจะชอบเธอ
งั้นเหรอ
ทำไม เพราะเธอเป็นสามัญชนเหมือนผมเหรอ
คุณรู้ว่าฉันไม่ได้หมายความอย่างนั้น
รู้มั้ย ผมว่าแม่บ้านพยายาม...
ยัดรองเท้าจิมมี่ ชูส์ไว้หลังเครื่องเป่าผม
ผมไม่รู้ทำไมคุณถึงต้อง แอบซ่อนของที่คุณซื้อ
คุณอยากซื้ออะไรก็ได้
ผมเข้าใจ อีกอย่างทุกคนรู้ว่า คุณเป็นคนคุมเงินในบ้านเรา
เรียกว่าคุมก็เกินไป
อ้อ ฉันมีของจะให้คุณ
ฉลองที่คุณเปิดบริษัทใหม่
ฉันรู้คุณไม่ชอบของราคาแพง แต่คุณไม่ใช่ผู้กองทหารแล้วนะ
คุณเป็นซีอีโอ คุณควรแต่งตัวสมฐานะ
ผมชอบมาก ขอบคุณ
กี่โมงแล้ว
เช้าแล้วล่ะ
ผมว่าผมต้องไปทำหน้าที่เพื่อนเจ้าบ่าว
นอนต่อเหอะ
คุณนอนเถอะ ผมจะยกอาหารเช้ามาให้
รู้มั้ย ฉันก็ต้องตื่นเหมือนกัน
ฉันนัดพีกลินว่าจะไปหาวันนี้
นัดเพื่อนมหา'ลัย อย่าลืมมื้อเย็นบ้านอาม่าคืนนี้นะ
ญาติไปกันทั้งบ้าน
- ค่ะ - ผมอยากพาคุณไปอวด
ฮับบ้าฮับบ้า!
ผมจะอดใจได้ไง
อูก้าอูก้า!
ใส่แว่นนี่ตั้งใจยั่วสินะ
นิวยอร์กมาบ้านเราแล้ว!
เย้เย!
พีกลิน!
ไงเพื่อนสาว! เย่!
อุ๊ยตายแล้ว ลุคเธอสตั๊นท์มาก
งั้นสิ ผู้หญิงอย่าหยุดสวย
บ้านสวยมากเลย
แอสเทอร์! แวนเดอร์บิลท์! ร็อคกี้เฟลเลอร์!
ลูกแม่อย่าซนนะ หยุดเห่าเลย
- เฮ้ เรเชล - ไฮ
สิงคโปร์ร้อนตับแตก เข้ามานั่งแอร์เย็นๆ มา
เรารอเจอเธอทั้งบ้านเลย ตื่นเต้นกันใหญ่
เรเชล ยินดีต้อนรับ ยินดีต้อนรับ!
ว้าว! พระเจ้า! บ้านคุณสวยอลังเลยค่ะ คุณนายเกา
เธอนี่เข้าใจพูดนะ
เรียกคุณน้าดีกว่า คุณน้านีน่า
ขอโทษค่ะคุณน้านีน่า
ได้ล่ะ
เราได้แรงบันดาลใจจากห้องกระจก ในพระราชวังแวร์ซายส์
กับห้องน้ำโดนัลด์ ทรัมป์
- จริงเหรอ - ใช่
หนูชอบมั้ยล่ะ
อ๋อค่ะ สีทอง... แพรวพราวมาก
เรเชล ชู เราขอบคุณมากนะ
ที่ช่วยให้พีกลินของป๋าเรียนจบ
ถ้าไม่มีหนู ลูกป๋าเละเทะแน่
ไม่หรอกค่ะ จริงๆ แล้ว...
ถ้าไม่มีพีกลิน หนูต่างหากที่เละ ตอนเรียนเธอช่วยหนูเยอะมาก
ยินดีที่รู้จักค่ะ คุณเกา
ยินดีที่รู้จักหนูเหมือนกัน หนูชู
กุ๊กกู๋ หนูชู หนู ปุ๊นปุ๊น
ป๋าล้อเล่นหรอก ป๋าไม่ได้ติดสำเนียง
แค่ล้อหนูเล่นขำๆ
ป๋าเรียนอเมริกาเหมือนกันนะ
ใช่ แคลิฟอร์เนีย ฟูลเลอร์ตัน
จบเอกความคิด
อย่ามัวพิธีรีตอง เรเชล นี่อาหารง่ายๆ ล่ะจ้ะ
ไม่ต้องเขิน
- ขอบคุณค่ะ - หนูไม่ใช่นางแบบนะ
ไม่ใช่แน่นอน
นั่นสิ หนูไม่ใช่ ไม่ใช่เลย ห่างไกล
หนูรู้ค่ะ
กินให้หมดเลย
เพราะป๋าดูหนูอยู่นะ
- โอเค ขอบคุณ - โอเค ใช่
- ป๊า เล่นแทรมโพลีนได้มั้ย - เล่นแทรมโพลีนได้มั้ย
ยังกินไก่นักเก็ตไม่หมดเลยลูก
ในอเมริกามีเด็กอดอยากเยอะนะ
ดูพี่เค้าสิ เป็นคนอเมริกัน
ผอมเป็นก้าง อยากผอมแบบเค้ามั้ย
- ไม่ - ไม่
งั้นกินนักเก็ตเข้าไป!
เรเชลจ๊ะ หนูทำงานอะไรในอเมริกา
อาจารย์สอนเศรษฐศาสตร์ในมหาวิทยาลัย
น่าประทับใจมาก อาจารย์เศรษฐศาสตร์
ว้าว หนูต้องฉลาดมากสิ ดีจังเลย
ป๋าขอพูดตรงๆ นะ หนูกับลูกป๋าเรียนที่เดียวกัน...
คนหนึ่งจบมากับปริญญามีประโยชน์
อีกคนกลับมาเป็นเจ๊ทอมหัวทอง
พีที
ดูมั่งสิ คนสวยอยู่นี่
นี่แหละผู้หญิงที่ควรเป็นแฟนแก
ฉลาด สวย ไม่ใช่ผู้หญิงบ้านักร้องเกาหลี
สมองไม่มี โตแต่ตา ตูดแบนฟีบ
ก้นเธอนี่ดูเต็มไม้เต็มมือ
แบบนี้ล่ะมาตรฐานบ้านเกา ไม่ต้องเขินลูก จีบเลย
ผมรักคุณ
โอเค ผิดละ...
ป๋า เค้ามาที่นี่กับแฟนเค้า
นิ้วนางไม่เห็นมีแหวนเลย
แฟนหนูเป็นคนสิงคโปร์ เราถึงมาที่นี่
งานแต่งเพื่อนสนิทเขา และเขาเป็นเพื่อนเจ้าบ่าวค่ะ
เขาชื่ออะไรล่ะ
เกาะสิงคโปร์เล็กนิดเดียว เราอาจรู้จักครอบครัวเขา
เขาชื่อนิค ยัง
นิคแฟนเธอคือนิค ยังเหรอ
เพื่อนสนิทเขา...
หนูได้รับเชิญไปงานแต่งโคลิน คูเหรอ
ใช่ พวกคุณรู้จักด้วยเหรอ
อ๋อแหงสิ
ตระกูลคู ตระกูลยัง ใครไม่รู้จักก็ตลกแล้ว
กลุ่มอสังหาริมทรัพย์ที่ใหญ่ที่สุดในสิงคโปร์
มาเลเซีย ไทย บรูไน นิวเม็กซิโก
เธอเก็ตแระ
งานแต่งโคลินกับอารามินตา อีเวนท์ใหญ่ในรอบศตวรรษของสิงคโปร์
ตระกูลยังเป็นคล้ายพวกเชื้อพระวงศ์
ไม่รู้เลยเหรอ เธอไม่รู้เหรอ
ทำไมไม่เคยเล่าเลยล่ะ
เล่าหน่อย พวกเขาเป็นยังไง
หนูไม่รู้ว่าพวกเขาเป็นยังไง...
ยังไม่ได้เจอเลย หนูจะไปพบพวกเขาคืนนี้
ไปบ้านคุณย่าของนิค
เธอจะไปบ้านย่าคุณนิคด้วยชุดนี้ ชุดนี้เนี่ยนะ
ไม่ผ่าน ไม่ผ่าน
ใช่ สีแดงเป็นสีมงคล ถูกมั้ย
ใช่ ถ้าเธอเป็นซองแต๊ะเอีย ติ๊ง! โป๊ะแตก!
- ติ๊ง! - ติ๊ง!
เรเชล คนพวกนี้ไม่ใช่แค่รวย โอเคป่ะ แต่รวยเป็นบ้า
มีเศรษฐีใหม่ทั่วเอเชียนะ
เรามีเศรษฐีพันล้านปักกิ่ง มหาเศรษฐีนักธุรกิจไต้หวัน
แต่ตระกูลยัง พวกเขาเป็นเศรษฐีเก่า
มีเงินตั้งแต่ออกจากแผ่นดินใหญ่ ในยุคปี 1800
พวกเขาอพยพไกลลงมาทางใต้ ไม่ใช่ที่นั่น... ที่นี่
พวกเขามาสิงคโปร์...
เมื่อก่อนไม่มีอะไร นอกจากป่าและเลี้ยงหมู
มีงูกินแอปเปิลไรงี้
เข้าใจป่ะ แล้วพวกเขาก็สร้างทั้งหมดนี้
ตอนนี้พวกเขาเป็นเศรษฐีที่ดิน
ของเมืองซึ่งที่ดินแพงที่สุดในโลก เอาไป
คนพวกนี้ไฮโซ เริดๆ เชิดๆ เริดเชิดหยิ่ง
- เอาไป - ใช่ แต่นิคไม่เป็นแบบนั้น
ต่อให้เขาไม่เป็น คนทางบ้านเขาก็เป็น
ฉะนั้น คืนนี้...
เธอต้องไม่เป็นเซบาสเตียน ในเงือกน้อยผจญภัย
รู้จักมั้ย ปูสีแดง
ดูมันขับ มันหลับรึไง
เร็วสิวะ ไม่ใช่ถนนของย่าแกนะ เต่าแทะยางแล้ว
ขอบใจที่มาส่งนะ
เปล่าอะ ฉันอยากมาดูคฤหาสน์บ้านยัง
ถึงสี่แยกข้างหน้าแล้วยูเทิร์นค่ะ
ยูเทิร์นค่ะ
เธอแน่ใจนะว่าที่อยู่ถูกต้อง
จีพีเอสไม่มีอะไรบนหน้าจอเลย ไม่มีเลย
เรามานี่ทำไม
ฉันใส่ที่อยู่ถูกเป๊ะ
- เธอก็อปปี้มาใส่เลยป่ะ - เออสิ
เธอก็อปแปะคำว่า "ป่า" ใส่ลงไปใช่มะ
- เปล่า มันเป็นที่อยู่... - เพราะฉันรู้สึกเหมือน...
เธอใช้... โอเค! เออรู้แล้ว!
นั่น... ไฮ! เราแค่จะ...
หวัดดีค่ะคุณ สบายดีมั้ย
เรามางานเลี้ยง พอดีว่า... เรามาดีนะ
คุณรู้มั้ยคะว่าบ้านยังอยู่ไหน
นิโคลัส ยัง ฉันชื่อเรเชล ชู ฉันมาทานอาหารค่ำบ้านเขา
เรเชล ชู ตรวจดูรายชื่อนะ ถ้ามี...
เขาโทรถามแล้ว โทรถามแล้ว นั่นมีดทรงปืน ปืนปลายมีด
โอเค มีเพื่อนมาด้วย ไฮ หวัดดีค่า...
เราเข้าไปได้มั้ย เข้าไปได้ โอเค
อย่าแทงรถฉันนะ
โอเค โอเค ขอบคุณ บ๊ะบาย
โอ้ พระเจ้า มันสวยงาม
แค่สวยเหรอ นี่คฤหาสน์ราคา 200 ล้าน
สวยตะลึงเลยต่างหาก
โอ้โหเรเชล หล่อเนี้ยบน่าเจี๊ยะจิมๆ
ขอบใจนะ
สวัสดีคนสวย
ว้าว! ผมตกหลุมรักคุณอีกครั้งแล้วสิ
เรเชล!
คิดถึงคุณด้วยนะ
- เหรอ - วันนี้คุณเป็นไงบ้าง
เรเชล!
โอ้ นี่เพื่อนฉัน พีกลิน
- หวัดดี - หวัดดีค่า
ขอบคุณมากที่พาเรเชลมา
โอ้ อย่าคิดมาก
คุณจะอยู่ทานอะไรก่อนมั้ย
- อ๋อไม่ ฉันไม่สะดวก - ไม่ ไม่มีปัญหานะ
- ฉันมีนัดที่อื่น - เราพร้อม...
ได้ ฉันตั้งใจมาที่นี่แหละ
- คิดถึงคุณ - จริงเหรอ
- ใช่ - แล้ววันนี้เป็นไง
สนุกดี ได้เจอครอบครัวพีกลิน หมาที่บ้านด้วย
(เที่ยวคลับ)
(ค็อกเทล)
(ชุดหนีเที่ยว)
ไม่
เธอมีชุดค็อกเทลติดรถเลยเหรอ
ฉันเป็นมนุษย์มีสังคมนะ
ฉันนึกว่าจะมีเฉพาะคนในครอบครัว
ย่าผมเชิญเพื่อนบางคนมาด้วยคืนนี้
ดอกถานฮวากำลังจะบาน ไฮไลต์ของงานเลย
คุณพร้อมแล้วนะ
อร๊ายย นิค นี่มันปาร์ตี้นี่นา โอเค
ห้องน้ำอยู่ชั้นบน คุณไปเปลี่ยนชุดได้
โอเค ดี ฉันเดินหาเอง แต๊งกิ้ว
รู้มั้ย คุณเล่าว่าโตมาในบ้านย่า...
ฉันไม่นึกว่าบ้านใหญ่อย่างนี้
ขอบคุณค่ะ
โอ๊ะ ไม่ๆ น้ำสำหรับล้างมือ
- ขอบใจมาก - ขอบคุณ
มันออกจะเยอะหน่อย ผมรู้
ที่นี่สวยมากนะ เหมือนทุ่งหญ้าเขียวบนภูเขา
มีทหารพิทักษ์ปราการอยู่ข้างนอก และเสือตัวยักษ์
โอเค
นั่นคือคุณฮาริมาว
ทวดผมยิงเขา ตอนที่เขาวิ่งเข้ามาในบ้าน
แอสทริดกับผมเคยซ่อนบุหรี่ ไว้ในอุ้งเท้าเขา
คุณอยากเข้าไปรึยัง
ผมอยากพาคุณไปหาแม่ผมก่อน
มาเถอะ
แม่
ต้องตัดผมแล้วนะ ไม่สุภาพเลย ลูกดูเหนื่อยจากการเดินทาง
แม่จะให้พ่อครัวต้มซุปตุ๋นยา
แล้วจะส่งไปให้ที่โรงแรม
แม่ครับ นี่เรเชล ชู
โอ้ พระเจ้า ฉันดีใจมากที่ได้พบคุณ คุณนายยัง
เรียกคุณป้าได้ ใช่มั้ย
ฉันยังต้องเรียนภาษาที่นี่
ฉันดีใจนะในที่สุดก็ได้พบเธอ
ขอโทษด้วยที่พ่อนิคไม่ได้อยู่ต้อนรับ
เขาไปคุยธุรกิจที่เซี่ยงไฮ้
ผมบอกเรเชลแล้ว เมื่อหน้าที่เรียกร้อง พ่อตอบรับเสมอ
อย่างที่ควรเป็น
นิคบอกว่าเธอเป็นอาจารย์เหมือนเขา เธอสอนอะไร
เศรษฐศาสตร์ค่ะ
และเธอเก่งมาก อาจารย์อายุน้อยที่สุดของ มหาลัยนิวยอร์ก
เศรษฐศาสตร์ ฟังดูท้าทาย
พ่อแม่เธอเป็นนักวิชาการเหมือนกันมั้ย
เปล่าค่ะ พ่อฉันเสียชีวิตก่อนฉันเกิด
และแม่ไม่ได้เรียนมหาวิทยาลัย
แม่แทบพูดภาษาอังกฤษไม่ได้ ตอนอพยพไปอเมริกา
แต่แม่ทำงานหนัก ส่งตัวเองเรียน...
และได้ใบอนุญาตนายหน้าอสังหาฯ ระหว่างทำงานเป็นสาวเสิร์ฟ ส่งเราเรียน
เดี๋ยวนี้แม่ชอบบอกว่าแม่เป็นนายหน้าที่ดิน ตัวท็อปของฟลัชชิง
ผู้หญิงที่สร้างตัวเอง แม่เธอภูมิใจในตัวเธอมากสิ
แม่รู้ค่ะว่าฉันรักในงานที่ฉันทำ
และแม่ต้องการให้ฉันเป็นแบบนั้น
ตามความฝันของตัวเอง มีความเป็นอเมริกัน
แม่เธอเป็นคนใจกว้าง ไม่เหมือนที่นี่...
พ่อแม่ที่นี่บ้าคลั่งกับการปลุกปั้นเส้นทางชีวิตลูก
อาหารพร้อมแล้ว
ไปก่อนเถอะ
เดี๋ยวแม่ตามออกไป เรเชล ยินดีที่ได้พบเธอ
ขอบคุณ เช่นกันค่ะ
โอเค แม่คุณเกลียดฉัน
ให้เวลาแม่ปรับตัวสักแป๊บ...
- เราทำสำเร็จแน่ - แป๊บเนี่ยนะ
- นิคกี้ เรเชล - แอสทริด
ดีใจที่เจอเธอ
ฉันดีใจที่เธอมาได้
- ไมเคิล - นิค
แอสทริด ดีจังได้เจอคนรู้จักบ้าง
นี่สามีฉัน ไมเคิล
สวัสดีครับ ผมได้ยินเรื่องของคุณเยอะเลย
สวัสดีค่ะ ไมเคิล
เฮ้ คนโปรดกลับมาแล้ว! นิค!
คุณคงเป็นเรเชล ผมเอดิสัน แชง นี่ภรรยาผม
- ไฮ - เธอชื่อฟิโอน่า
คุณเจอเจ้าหญิงแอสทริด กับไมกี้ ทหารของเล่นของเธอ
รู้มั้ย ไมกี้เปิดบริษัทเทคสตาร์ทอัพ
ถ้าคุณลืมพาสเวิร์ด เขาช่วยได้
ครอบครัวคุณคือเจ้าของ กิจการพลาสติกไต้หวันใช่มั้ย
ฉันต่อยหน้ามันทีได้มั้ย ขอทีเดียว
มีแนวร่วมเยอะ
ฉันไปอยู่มุมของฉันล่ะ แชมเปญนะ
ขอบคุณค่ะ
เตรียมเรเชลรับมือฝูงหมาป่ารึยัง
เรเชลเป็นคนนิวยอร์ก
เธอหากินด้วยการสอนคนรุ่นใหม่ ฉันว่าเธอเอาอยู่
เธอห่างบ้านนานเกินไป
โอเค ขอเวลานอก คุณไม่ได้มาจากครอบครัวชู ที่ไต้หวัน
เปล่า
ชูส์ ฮ่องกงเทเลคอม
เปล่า
ชูส์ โฟมกันกระแทกมาเลเซีย
มีของแบบนั้นด้วยเหรอ
- ใช่ มีทุกที่ - หยุดตรงนี้ก่อน
ฉันจะพาเธอไปแนะนำคนอื่นๆ
- เดี๋ยวกลับมา - ไม่ เดี๋ยวก่อนสิ
ชูส์ บะหมี่สำเร็จรูปจีน... เรเชล
คุณเป็นชูไหน
นี่คือน้าอลิกซ์ และน้าเฟซิลิตี้
สวัสดีค่ะ ยินดีที่ได้พบค่ะ
ฉันไม่เคยมางานปาร์ตี้ดอกถานฮวา
เราชอบหาข้ออ้างจัดงานเลี้ยง
พ่อแม่เธอชอบจัดงานเลี้ยงไหม
โทษที เค้าเป็นคุณแม่เลี้ยงเดี่ยว
ค่ะ
ป้าแจคเกอลีน เป็นเพื่อนคุณพ่อคุณแม่ผมมานาน
ฉันรู้จักพ่อของนิคที่เคมบริดจ์
แล้วพ่อเธอทำงานอะไรจ๊ะ
พ่อตายก่อนฉันเกิด แต่พ่อเป็นคนงานโรงงานในแผ่นดินใหญ่
นิคกี้ นี่แฟนเธอเหรอ
รีบแต่งงานมีลูกเร็วๆ นะ
อาม่าคะ...
ขอบคุณที่เชิญหนูมาบ้าน
บ้านอาม่าสวยมาก
นี่คือหลิงเจ๋อ แม่นมของผม
ตอนนี้เราต้องการให้ทุกคนมาช่วยกัน
ได้โปรด ถือว่าช่วยผมแล้วกัน
ขอบคุณ บ๊ายบาย
พวกเขาเริ่มเคลียร์โต๊ะแล้ว ของชอบของคุณ
ขอบคุณ
ถ้าคุณต้องการคนทำงานที่ออฟฟิศ ฉันเข้าไปช่วยได้
นางพญาหงส์แอสทริด เหลียง มาเป็นผู้ช่วยผมเนี่ยนะ
เดี๋ยว ปาร์ตี้สละโสดของอารามินตาพรุ่งนี้ใช่มั้ย
นี่แหละข้ออ้างหนีอย่างดีเลย
ขอบคุณ จริงๆ นะ แต่ผมจัดการทุกอย่างแล้ว
โอเค
ฉันลืมเอาส้อมมาให้คุณ
ไม่เป็นไร คุณนั่งเถอะ ผมไปหยิบเอง
ไมเคิล ที่ออฟฟิศโทรมา
(เตียงนอนว่างเปล่าเมื่อไม่มีคุณ)
โอ้ พระเจ้า นิค ฉันทำขายหน้า
ไม่เป็นไร ไม่มีใครสังเกตหรอก
ฉันว่าฉันทำหน้าเหวอใส่แม่นมคุณ...
- โอ้ พระเจ้า - โอ้ พระเจ้า!
- ขอโทษจริงๆ นะ - ไม่ อย่าคิดมาก
ขอทิชชู่หน่อยได้มั้ย
ไปๆ ไปเปลี่ยนเสื้อผ้า ฉันอยู่เป็นเพื่อนเรเชลเอง
ขอบใจ โอลี่ คุณอยู่กับคนดีแล้ว
ผมขอสองนาทีเปลี่ยนชุด
ขอโทษนะ
ไฮ ฉันเรเชล
อ๋อ ผมรู้
เรเชล เรเชล
ข่าวว่าเธอนึกว่าอาม่าเขาเป็นแม่ครัว
มองแง่ดี ทุกคนในงานนี้พูดถึงคุณ
ทุกคนชอบชุดคุณ
อ๋อ ฉันจัดกับมือ
ฉันรู้
เทพธิดาราตรียุค 70
ฉันรู้
มีความคลีโอพัตราดิสโก้ ในทางดีนะ
นั่นแหละจุดประสงค์ของฉัน
อ้อ ผมโอลิเวอร์
- ไฮ - ผมชอบรองเท้าคุณ
- ขอบคุณ ฉันพีกลิน - ดื่ม
โอ้ ต่างหูน่ารักนะ
เป็นแบบหนีบ ขอบคุณ
อ้าวเหรอ โอ้ ว้าว!
โอลิเวอร์ คุณเป็นลูกพี่ลูกน้องเหรอ
ผมเป็นญาติที่ยากจนกว่า เป็นแกะสีรุ้งในบ้าน
แต่ผมทำตัวมีประโยชน์นะ
ครอบครัวยังต้องการอะไร ผมหาให้
ปลาคาร์ฟสีทอง เฟอร์นิเจอร์ไม้หวางฮวาหลี ฆ้องเขมรหายาก
พวกเขาซื้อฆ้องเขมรมาทำไมเหรอ
เพราะพวกเขาทำได้
อาม่าให้แม่บ้านซักรีดเสื้อผ้าลูก ทุกสองสัปดาห์
ชุดนี้
ทุกอย่างเหมือนเดิมก่อนผมไป
หาซิการ์เหรอ แม่ให้คนเอาไปทิ้งเป็นปีแล้ว
ไม่มีอะไรรอดสายตาแม่เลยใช่มั้ย
แม่บอกให้อาม่าเอาของลูกทิ้งไปบ้าง
แต่อาม่าบอกว่าห้องนี้ ทำให้รู้สึกว่าลูกยังอยู่ที่นี่
แม่โดนบ่นหูฉี่ ปีที่แล้วที่ลูกไม่ย้ายกลับมา
คุณพ่อกับแม่ตั้งตารอให้ลูกกลับบ้าน
พ่อแก่ลงทุกวันนะ
มีลูกช่วยงาน พ่ออาจได้พักบ้าง นานๆ ครั้งก็ยังดี
ผมรู้ แม่
ผมแค่ยังไม่พร้อม
มีหลายอย่างในนิวยอร์กที่ผมต้องจัดการ
แม่ดีใจที่ได้เจอเรเชลนะ
เธอน่าประทับใจมาก
ผมเห็นด้วยครับ
ผมคิดว่าแม่อาจตื่นเต้น...
ผู้หญิงคนแรกที่ผมพาเข้าบ้าน เป็นอาจารย์ชาวจีน
จีน-อเมริกันจ้ะ
รู้มั้ย การพาเธอมาบ้าน...
แนะนำเธอในงานรวมญาติ
บางคนอาจพูดว่า...
ถ้าจะมีเรื่องบอกกล่าว...
เกี่ยวกับเรเชลและผม แม่จะเป็นคนแรกที่รู้
แต่บางเรื่องผมต้องคิดเอง
นี่แม่กำลังได้ยินสำเนียงอเมริกันใช่มั้ย
ผมดูเป็นไง
เพอร์เฟ็กต์
ทุกท่านคะ ทุกท่าน!
ถานฮวาเป็นดอกไม้ที่นานปีจะบานสักครั้ง บานกลางคืนยิ่งหาดูยาก
ความงามของมันจะสะกดทุกสายตา แต่ชั่วประเดี๋ยวประด๋าว
รุ่งเช้า ภาพนี้จะหมดไป
เชิญค่ะ เชิญ
มีคนลืมใส่บราออกจากบ้าน
คิตตี้ ปง ไฟสวาทเที่ยวล่าสุดของอลิสแตร์ นางเป็นดารา
ข่าวลือว่านางเล่นหนังโป๊ "สองชะนี กับบะหมี่หนึ่งถ้วย"
รู้มั้ยฉันนึกว่าฉันจะชอบมากกว่านั้นนะ
หนังสือสนุกกว่าเยอะ
ฉันคิดไปเอง หรือคนเขาจ้องฉันน่ะ
โอ๊ยคนมันอิจฉาน่ะ เธอได้เจ้าชาย
นิคกี้เป็นหลานโปรดของคุณย่า ทายาทสืบทอดมรดก
ไม่แปลกหรอกที่ต้องมีการชิงดีชิงเด่น
โอ้ ไทเฮาเสด็จแล้ว...
อยู่นี่เอง ผมเดินหาคุณทั่วเลย
พร้อมจะไปไหว้คุณย่ารึยัง
อาม่า
นิคกี้ กลับมาบ้านแล้ว
ทิ้งย่าไปนานมากเลย
ดีนะย่าไม่ตายไปซะก่อน
กินอะไรมารึยัง
หลานผอมไปเยอะเลย
ที่อื่นไม่อร่อยเหมือนกับข้าวของอาม่า
อาม่า
นี่แฟนของผมครับ
เรเชล ชู
อาม่า ขอบคุณที่ชวนหนูมาที่บ้านค่ะ
นิคเล่าเรื่องอาม่าให้ฟังเสมอ
เขาบอกว่าโลกนี้ไม่มีใคร
ทำติ่มซำอร่อยเท่าอาม่า
ก็ฝีมือธรรมดา
อาม่าสอนให้หนูได้นะ
เป็นเกียรติกับหนูมากเลยค่ะ
หนูแวะกลับมาอีกสิ
ตอนไม่มีกระเรียนคอยาวมุงเยอะๆ
ดูสิ แย้มบานเต็มดอกแล้ว
นิคกลับมาบ้านก็ดีนะ แต่เขาเหมือนเปลี่ยนไปมาก
เด็กอยู่ไกลบ้านนานๆ เขาจะลืมว่าตัวเองเป็นใคร
ว้อทแซ่บ! มาแจมกัน!
เรเชล ดีใจจังเลยเธอมา
อุ๊ยตายแล้ว เธอใส่ชุดแกป น่ารัก
ขอบคุณนะ
- เค้าจะไปกับฉัน - เดี๋ยว
จูบก่อน 36 ชั่วโมง บาย
- มินตี้ ขอคืนสภาพเดิมนะ - ได้ ได้ ได้
ไม่ฟังเลยฉันรู้
ฉันจะแนะนำให้เธอรู้จักเดอะแก๊ง
เราจะบินไปรีสอร์ตของแม่ฉันที่สุมาตรา
แม่ปิดรีสอร์ตให้พวกเราฉลองส่วนตัว
รับรองว่าสนุกมาก!
มารู้จักแก๊งเพื่อนสาว ทุกคน นี่เรเชล ชู
ไฮ!
แกเชื่อใจให้เบอร์นาร์ด ไต๋จัดงานเหรอ
ใช่
เบอร์นาร์ด
เฮ้
นี่เพื่อแกเลยนะตูด
ทีน่า ทีนี่! คู่แฝดมาแล้วนะจ๊ะ!
ดีใจจังเลยพวกเธอมากันแล้ว
เป็นไงบ้าง
มันง่ายที่จะเปิดตัวได้น่าสนใจ ถ้ามาเป็นแพ็คคู่
ไฮ เรายังไม่รู้จักกัน ฉันอแมนด้า หลิง
ไฮ ฉันเรเชล ชู
อ้อ เธอเป็นเพื่อนของนิค ยัง
- ใช่ - ข่าวที่นี่มาไว
เป็นอาจารย์ที่ NYU ใช่มั้ย
ใช่ แล้วเธอล่ะ
ฉันเป็นทนาย ที่ปรึกษา บริษัทยัง แฟมิลี่ คอร์ปอเรชั่น
น่าประทับใจมากนะ
ไม่หรอก ก็เป็นวงวารกัน
ฉันโตมากับนิคและโคลิน ครอบครัวเรารู้จักกัน
ยินดีที่รู้จักนะ เรเชล ชู
สาวๆ มาเลย ห้านาทีล้อหมุนนะ
ไปกันเลยมั้ย
ไปสิ
เย้!
ฉันแค่อยากสุมหัวกับเพื่อนๆ เสาร์อาทิตย์กินเบียร์ หรือเล่นรักบี้
ไม่ต้องห่วง มันต้องดีแน่ จะอะไรก็ช่าง
ใช่
เราจะมาทำลูกกัน!
ฉันว่ามันมีแววไม่ดีแล้วว่ะ
(น่านน้ำสากล)
คนธรรมดาคิดได้แต่ปาร์ตี้โสดธรรมดา
เคล้าหญิง มั่วยา ดูหมากัดกัน
นั่นมันเด็กๆ จะจัดปาร์ตี้มหึมาอย่างนี้ได้...
ต้องใช้ควายตัวมหึมา
ต้องใช้เจ้าชายแห่งการวางแผน
ปาร์ตี้แกจัดอยู่ที่ไหนวะ
อยู่นู่นไง
เอาจริงดิ!
(ปาร์ตี้สละโสดของโคลิน)
เห็นทั่วกันนะ
ให้ตายเถอะนิค แกจะห่วงอะไร
แกไม่ต้องคอยโอ๋เรเชลหรอก เค้าได้มาอยู่นี่ก็ดีแล้ว
สอนดี เอ็ดดี้
อะไร
(อิสราเอล)
จะให้เราเฟคว่ามันไม่จริงเหรอ
เรื่องของแกเป็นนิทานเจ้าชายเจ้าหญิงรึไง
เจอรองเท้าแก้วกลางดึก แล้วโดดขึ้นราชรถฟักทองป่ะล่ะ
ฉันโคตรเซ็งเป็ดได้ฟิโอน่าเป็นเมีย
ทั้งที่พ่อเธอมีกิจการชิปปิ้งใหญ่ที่สุดในฮ่องกง
อารามินตาก็สวยดี แกคิดเหรอว่าพ่อแก...
จะจ่ายเงินหลายล้านค่างานแต่ง
ถ้าพ่อเธอไม่ใช่เจ้าของ เครือข่ายรีสอร์ตพันล้านดอลลาร์
แล้วเรเชลมีอะไรมาวะ
อ๋อ นมเล็กๆ
เฮ้ยๆ อย่าไปแลกเลย คนมันเมา
ทุกคน น่าเบื่อว่ะ ได้เวลานวด
แล้วแก... ว่าที่เจ้าบ่าว
หาผู้หญิงเข้าสักคนก่อนจะหมดวีคเอนด์นี้
ไม่งั้นเราจะจับแกมัด แล้วปอกขุยมะพร้าวให้เกลี้ยง
เฮ้ มาลองยิงดิ
เราไปจากเรือลำนี้เถอะ
(เกาะแซมซาร่า)
ยินดีต้อนรับสู่สวรรค์
ที่นี่คือเกาะแซมซาร่า
สุดสัปดาห์นี้คือความเป็นพี่น้องผู้หญิง
และเชื่อมเข้ากับความเป็นนางฟ้าของเราทุกคน
ฉะนั้นฉันหวังว่าทุกคนจะพบกับความสุข
เริ่มต้นด้วยการช้อปปิ้งฟรีในร้านแฟชั่นบูติก!
มาเลย! ช้อปช้อป!
ยัยบ้า ฉันเห็นก่อนนะ!
- นมเธอเท่าลูกปิงปอง - ของเธอเท่าตุ่มยุงกัด
- ไม่! - เธอรู้ว่ามันจริง
เหลือหนึ่งนาที! หิ้วได้เท่าไหร่เท่านั้น!
ใช่ ไม่มีใครชอบของฟรีมากไปกว่าคนรวย
เธอเอาชุดเดียวเหรอ
ฉันไม่อยากโดนดึงแขนหลุด
ถ้าอย่างนั้นก็...
เติมชิ้นสุดท้าย
นิคเป็นชายผู้โชคดี
หมดเวลา!
ป้ายต่อไป... สปา!
(เกาะราวา)
นายแน่จริงๆ ว่ะ
เพื่อนเจ้าบ่าวมีไว้ทำไมล่ะ
ใบอนุญาตนักบินมีประโยชน์ก็คราวนี้
เอาไปเลย แชมป์
ขอบคุณครับท่าน
เบียร์นี่อร่อยสุดที่เคยกินมาเลย
เรื่องนี้ฉันคงต้องเห็นด้วย
รู้มั้ย ถ้าไม่มีอารามินตา ฉันจะขอนายแต่งงานแทน
แม้ว่า...
ความรักของเราอาจมีอุปสรรคเล็กน้อย
- ไม่! - ใช่
- เอาจริงเหรอ - ใช่
- ว้าว ยอดเลยเพื่อน ยินดีด้วย! - ใช่
- ฉันรู้ - นายอเมซซิ่งว่ะ
- ฉันพร้อมแล้ว - นายพร้อม...
จะขอแฟนแต่งงาน
นิค ฉันดีใจกับนายจริงๆ เพื่อน
ขอบใจเพื่อน
ฉันว่าหมอนวดทำฉันท้องละ
ฉันเข้าใจละทำไมนิครีรอไม่กลับสิงคโปร์
หมายความว่าไงเหรอ
รู้มั้ย เขามีกำหนดกลับปีที่แล้ว
รับช่วงกิจการครอบครัว
พ่อแม่เขาโกรธนะที่เขาไม่กลับ
แต่ตอนนี้เขากลับมาแล้ว ฉันแน่ใจว่าทุกคนจะหายโกรธ
แต่เขาไม่ได้กลับมาถาวร เราแค่มาร่วมงานแต่ง
ว้าว!
แต่
เปล่า ฉันดีใจกับนายจริงๆ
โคลิน ฉันรู้จักนายตั้งแต่เด็กนะ
ฉันรู้นายมีบางอย่างในใจ
คือว่าเมื่อไม่นานนี้...
นายยังคิดว่านายจะย้ายกลับมาอยู่บ้าน
ฉันหมายถึง เรเชลรักงานของเธอในนิวยอร์ก
ใช่ เราจะคิดหาทางออก
นายจะหาทางออก ใช่
เรเชล ฉันเข้าใจนะ
มันยากนะการอยู่เคียงข้างคนอย่างนิโคลัส ยัง
เขามีแรงกดดันจากครอบครัวเขา
ไม่ใช่แค่ธุรกิจ แต่คนที่เป็นแฟนเขาด้วย
เธอจะไม่รู้เลยว่าในหัวสวยๆ ของเขาคิดอะไร
นิคบอกเธอใช่มั้ยว่าเราเคยคบกัน
เรื่องเก่าดึกดำบรรพ์แล้วล่ะ
แม้ว่าครอบครัวเรา โดยเฉพาะแม่เขา...
อยากให้เราแต่งงานกัน
ฉันว่าตอนนั้นเรายังไม่พร้อม
เพื่อน ตั้งแต่ชั้นประถม นายก็รู้มาตลอดว่า
นายเป็นประธานคนต่อไปของ บริษัทยัง คอร์ปอเรชั่น ทายาทตระกูล
นายคิดว่าครอบครัวนายจะยอมรับ ทางเลือกอื่นได้เหรอ
นอกเสียจากว่านายจะ...
ไม่นะ
นายคิดจะทิ้งไปงั้นเหรอ
ทิ้งทุกอย่างให้อลิสแตร์กับเอ็ดดี้
ฉันไม่ได้ทิ้งอะไรเลย
ฉันเจอผู้หญิง ตกหลุมรัก และต้องการแต่งงานกับเธอ
เราไม่เห็นต้องเลือกอย่างใดอย่างหนึ่ง
ไม่ ไม่ ไม่
มันไม่ได้ง่ายอย่างนั้น นายรู้ดี
ฉันนับถือเธอจริงๆ
เธอกล้ามาก... มาถึงที่นี่ เผชิญหน้ากับครอบครัวนิค
โดยเฉพาะเมื่อเอเลนอร์ไม่ได้สนับสนุนเธอ
โอเค ถ้าไม่นับครอบครัวนาย นายเคยคิดมั้ยว่า...
ความสัมพันธ์นายกับเรเชลจะเป็นยังไง ถ้าแต่งงานกัน
นายคือนิโคลัส ยัง ใครจะแตะต้องนายไม่ได้
นายเป็นอย่างนั้นมาตลอด แต่เรเชลไม่ใช่
ถ้าเธอมาเป็นคุณนายนิโคลัส ยัง ทุกวันเธอจะต้องดิ้นรน
(หล่อนขยับตัวแล้ว...)
(คล้องหัวกระตุกแล้วกดน้ำเลย)
ฉันได้ยินหล่อนบอกทีนี่ว่า จับนิคอยู่หมัด
เดาได้แหละ หล่อนก็ไม่ได้สวยอะไร
หน้าเหมือนไม่เคยผ่านมีดหมอเลย
โป๊ะมาก
ขอโทษค่ะ
นายแน่ใจมั้ยว่าเธอพร้อม
เรเชล
- ฉันขอโทษจริงๆ - ไม่เป็นไร
ลืมผู้หญิงพวกนั้นไปเถอะ มานอนที่นี่ เรียกแม่บ้านมา
(จับนี่สิ นังโสเภณีจับผู้ชายรวย)
ฉันจะเรียก รปภ
ไม่
ฉันจะไม่ทำให้เป็นเรื่องใหญ่
ฉันจะไม่ยอมให้พวกหล่อนสะใจ
สุดสัปดาห์นี้ควรจะเป็นการทำเล็บ ดื่มค็อกเทลในผลสับปะรด
ไม่ใช่ขุดหลุมฝังซากปลา
ทำไมอารามินตามีเพื่อนแบบนั้น พวกเธอร้ายอะ
คนเราโตมาด้วยกัน ชินกับความร้าย มองข้ามได้
โดยเฉพาะถ้าโง่ด้วย
ฉันรู้ ไมเคิลไม่ถึงกับต้องเจอ พวกโรคจิตฆ่าปลา
พวกคุณผ่านพ้นเรื่องแบบนี้ได้ยังไง
เขาไม่ได้โดนหนักเท่าเธอ แต่ก็ไม่ได้สบายหรอก
อย่างน้อยก็ปลอบใจฉันว่ามันจะดีขึ้น
แน่นอนมันจะดีขึ้น
โอเครึเปล่า
โอเค
จริงๆ ก็...
ไม่หรอก
เล่าให้ฉันฟังได้นะ
ไมเคิลมีผู้หญิงอื่น
ฉันเสียใจด้วยจริงๆ แอสทริด
ฉันคิดว่าฉันมาเพื่อรู้จักครอบครัวคุณ
มาร่วมงานแต่งเพื่อนสนิทคุณ กินอาหารดีๆ
แต่นี่เหมือนฉันเป็นนางร้ายในละคร
วางแผนมากอบโกยเงินของบ้านคุณ
เกิดอะไรขึ้น
ฉันเจออแมนด้า
เธอบอกฉันว่าทุกคนที่นี่คิดว่า ฉันเป็นตัวร้าย
ห้ามไม่ให้คุณกลับมาสิงคโปร์ปีที่แล้ว
ฉันไม่รู้ด้วยซ้ำว่าคุณมีกำหนดกลับมาบ้าน
คุณมีเหตุผลที่จะอารมณ์เสีย
ฉันยังพูดไม่หมด
แล้วยังมีซากปลาสดถูกแทงไส้...
ที่เพื่อนๆ อารามินตาทิ้งไว้ ในห้องนอนของฉัน
บนเตียงนอนฉัน เขียนด่าว่า "จับนี่สิ นังโสเภณีจับผู้ชายรวย"
เขียนตัวใหญ่เหมือนในหนังฆาตกรโรคจิต
นั่นคือทั้งหมดที่เกิดขึ้นรึยัง
ช่วยบอกทีว่ามันเกิดเรื่องแค่นั้น
รู้มั้ย ฉันไม่แคร์ผู้หญิงโง่ๆ พวกนั้น
กับกระเป๋าแบรนด์เนมหรู แว่นกันแดดแพง ฉันไม่แคร์เลย
ฉันไม่แคร์เลยที่แฟนเก่าคุณเล่าเรื่องบ้าๆ
แต่ทำไมคุณไม่เคยบอกฉันเลย
ผมทำพลาด
- ทำไม คุณลองใจฉันเหรอ - ผมทำพลาดน่ะ
- ทำไมคุณทำงั้น - ผมทำพลาดไปไง
รู้จักกันครั้งแรก คุณไม่รู้ผมเป็นใคร ครอบครัวผมเป็นใคร คุณไม่แคร์!
ใช่ ฉันไม่แคร์เรื่องโง่ๆ นั่นหรอก
ก็นั่นน่ะสิ
คุณแตกต่างจากผู้หญิงที่ผมรู้จักมาแต่เกิด
และผมชอบตัวเองเมื่ออยู่กับคุณ
ผมไม่อยากเปลี่ยนสิ่งนี้
ผมเห็นแก่ตัว ผมรู้
ผมขอโทษที่คุณต้องผจญโดยลำพัง
ตอนนี้ผมอยู่นี่แล้ว
ไม่ว่าจะเกิดอะไร เราจะต่อสู้ไปด้วยกัน
ฝ่าซากปลาและทุกอย่าง
ตกลงมั้ย
มันน่าสะอิดสะเอียน
แต่ฉันฝังมันนะ
คุณเคลียร์ได้แล้วสิ
มานี่มา
รู้มั้ย คืนนี้เราต้องทำอะไรบางอย่าง
แค่เราสองคนนะ ตกลงมั้ย
- เห็นด้วย 100% - ใช่
แต่เราต้องไปทำติ่มซำก่อนนะ
โอเค้
ทำแล้วได้กินมั้ย
กินให้ท้องแตกเลยยังได้
งั้นไปเลย
ทำเยอะไปนะ
เราจัดงานเลี้ยงคืนรับไหว้ ไม่ใช่เลี้ยงทหารทั้งกองทัพ
เหลือทิ้งดีกว่าให้คนว่าเราขี้เหนียว
เอาละ
พาลูกน้อยมานอนบนเตียง
แล้วจีบ จีบ จีบ อีกด้านหนึ่งก็ทำแบบเดียวกัน
แล้วจุ๊บเขาก่อนนอน
น่ารักจัง
- เป็นไง - เสร็จแล้วกินลูกเลย
สุกแล้วก็กินได้ไง
ไม่ ทำให้สุกจริงเหอะ
- อาม่าสอนคุณเหรอ - ใช่สิ
ผมนี่ลูกศิษย์ของคุณทวดเมเบิลนะ
ฉีดโบท็อกซ์ที่หน้า แล้วหนีบ หนีบ หนีบ
แล้วก็... ตึงเป๊ะจ้ะ!
ทุกคนฝึกมาแต่เด็กเลยเหรอ
เราไม่มีทางเลือก
เราสอนเพื่อให้ลูกหลานรู้ว่า...
พ่อแม่ใช้เลือดหยาดเหงื่อและน้ำตา เลี้ยงลูกมาจนโต
ไม่เหมือนฝรั่งอั้งม้อ...
เอาไมโครเวฟทำมักกะโรนีชีสให้ลูกๆ กิน
ไม่แปลกหรอกที่พอโตแล้ว ลูกส่งพ่อแม่ไปอยู่บ้านคนชรา
เออเนอะ
อาม่าบอกว่าถ้าเราไม่ถ่ายทอดให้ลูกหลาน มันจะหายไป
พระเจ้าห้ามไม่ให้เราทำเสีย ประเพณีจีนเก่าแก่...
ในการทำให้ลูกรู้สึกผิด
แต่มันคุ้มค่านะ
แม่เคยรอผมหลังโรงเรียนเลิก พร้อมกับตะกร้าติ่มซำ
เธอโชคดีนะ
หนูไม่เคยได้กินติ่มซำหลังเลิกเรียน
เพราะน้าเฟลิซิตี้ต้องไปนวดหน้า หลังโรงเรียนเลิก
เจ้าตัวแสบ
ถ้าอากงแกยังอยู่ คงเตะแกไปถึงหน้าบ้าน
น้า นี่เสื้อโดลเช่นะ
พูดกวางตุ้งได้ด้วยเหรอ
ไม่ได้ค่ะ
ฉันรู้สึกดีที่เห็นทุกคนเป็นแบบนี้
ฉันโตมากับครอบครัวที่มีแค่ฉันกับแม่ ซึ่งฉันรักนะ
แต่เราไม่ได้มีครอบครัวใหญ่อย่างนี้
อบอุ่นจริงๆ ค่ะ
เธอพูดน่ารักมาก เรเชล
พวกเราโชคดีที่มีญาติอยู่ด้วยกัน
แหวนสวยจังค่ะ คุณป้าเอเลนอร์
ฉันไม่เคยเห็นแหวนอย่างนี้มาก่อน
พ่อของนิคสั่งทำตอนเขาขอฉันแต่งงาน
โรแมนติกจังค่ะ คุณพบกันได้ยังไงคะ
พ่อแม่เจอกันที่เคมบริดจ์ เรียนนิติศาสตร์มาด้วยกัน
โอ้ ไม่เคยรู้ว่าคุณป้าเป็นทนาย
ไม่ได้เป็น ฉันออกจากมหาวิทยาลัย ตอนเราแต่งงานกัน
ฉันเลือกที่จะช่วยสามีทำธุรกิจ และเลี้ยงลูก
สำหรับฉัน มันคือหน้าที่อันทรงเกียรติ แต่เธออาจมองเป็นเรื่องล้าหลัง
ดีที่เธอชอบบ้านนี้และ การที่เรามารวมกันเพื่อห่อติ่มซำ
แต่ทั้งหมดนี้ไม่ใช่เกิดขึ้นเอง
เราต้องให้ความสำคัญกับครอบครัว ก่อนตามความฝันของตัวเอง
ทุกคนมากันแล้วนะ
อาม่า...
ขอบคุณ
โอ้ นิค
นั่งก่อนครับ
โอ้ นิคกี้
พาเรเชลมาด้วย ดีแล้ว
กลางวันได้เห็นหน้าตาชัดๆ
จมูกของหนูเป็นทรงโหงวเฮ้งดี
ไหนมาให้อาม่าดูใกล้ๆ ซิ
หน้าตาสวยน่ารัก
นั่งเถอะๆๆ
เธอทำติ่มซำเองเหรอ
ปั้นไม่ค่อยสวยเลย
ฝีมือตกไปนะ
โอ้ ไฮ ฉันหลงทางน่ะค่ะ บ้านค่อนข้างใหญ่
เจอเธอก็ดีแล้ว
ฉันคงไม่ยุติธรรมกับเธอ
ไม่ค่ะ คือว่า...
หนูขอโทษที่คิดไปเอง หนูไม่ได้ตั้งใจล่วงเกินคุณ
เปล่าเลย
เธอถามเรื่องแหวน
ความจริงคือพ่อของนิคสั่งช่างทำแหวน ตอนที่ขอฉันแต่งงาน
เพราะอาม่าไม่ยอมให้แหวนหมั้นประจำตระกูล
ฉันไม่ใช่ตัวเลือกอันดับหนึ่งของท่าน
จริงๆ ฉันไม่ใช่อันดับสองด้วยซ้ำ
ขอโทษจริงๆ ค่ะ หนูไม่รู้เลย
ฉันไม่ได้มาจากครอบครัวที่เหมาะสม มีอิทธิพลเส้นสาย
อาม่าคิดว่าฉันจะไม่ใช่ภรรยาที่ดีพอ สำหรับลูกชาย
แต่อาม่าก็เปลี่ยนความคิดแล้ว
ใช้เวลาหลายปี และอาม่ามีเหตุผลที่กังวล
เพราะฉันไม่รู้ว่าจะต้องทุ่มเท และเสียสละแค่ไหน
มีหลายครั้งที่ฉันอยู่กับความสงสัย ว่าจะทำได้ดีพอมั้ย
แต่ผ่านทั้งหมดนี้มาแล้ว...
ฉันรู้ดีว่า
เธอจะไม่มีวันดีพอ
เรากลับไปที่โต๊ะเถอะ ฉันไม่อยากให้นิคกังวล
คุณโอเคมั้ย
ค่ะ
ผมรู้ว่าแม่ผมบางครั้งเอาใจยาก
แต่ไม่มีอะไรที่แม่จะไม่ทำให้ผม
และมีเหตุผลที่ผมโตมากับอาม่า
เพราะแม่ผมรู้ว่าแม่ไม่ใช่คนโปรด
แม่ให้อาม่าเลี้ยงผม เพื่อให้ผมเป็นคนโปรด
แต่คุณเป็นแค่เด็กคนหนึ่ง
ใช่
มองจากมุมคนนอกคงไม่เข้าใจ
แต่แม่ทำสิ่งที่แม่คิดว่าดีที่สุดต่อครอบครัว
ต่อทุกคนที่เกี่ยวข้อง
เอาเถอะ ผมคิดว่าผมเบื่อติ่มซำเต็มทีแล้ว
เราไปทำอะไรกันดี
กินซูชิ ดูหนัง อะไรก็ได้ที่คุณชอบ
เดี๋ยว อะไรนะ
นางพูดเหมือน "เธอจะไม่มีทางดีพอสำหรับลูกฉัน"
หรือว่า "เธอ...
"เธอจะไม่มีวันดีพอสำหรับลูกฉัน"
อย่างหลังน่ะ
เพียงแต่มันทำให้ฉันรู้สึก ทั้งอยากร้องไห้และอยากอ้วก
วุ้ย แม่ผัวตัวร้าย
ถ้าเธอขอค่าเลิกกับนิคล้านดอลลาร์
เจ๊แกคงเซ็นเช็คเลย ที่นี่เขาทำกันอย่างนี้
สายตามองฉันเหมือนฉันไม่มีค่า
เหมือนเช็คสิบล้านสิยะ ฉันว่าเจ๊แกจ่ายนะ
ฉันไม่รู้ว่าฉันควรทำยังไง
ฉันบอกนิคไม่ได้ เขาเทิดทูนแม่เขา
ใช่ ลูกคนจีนแม่ตดก็ยังบอกว่าหอม กลิ่นชาเนลเบอร์ 5
แล้วอาม่าเขาล่ะ ชังน้ำหน้าเธอด้วยมั้ย
โอเค ไม่ได้บอกว่าพวกเขาชังน้ำหน้าฉัน
อาม่าชอบหน้าฉัน ชมว่าจมูกโหงวเฮ้งดี
ก็เจ๋งสิ
เอเลนอร์เกลียดได้เกลียดไป
แต่จะเอาอะไรมาสู้กับไทเฮาสองพันปี
ฉันรู้สึกว่าฉันไม่ควรไปงานแต่ง
วันสำคัญของโคลินกับอารามินตา ฉันไม่อยากให้เกิดดราม่า
ฉันอยากเบี้ยวไม่ไปงานนี้
อ้างว่าอาหารเป็นพิษหรืออะไรสักอย่าง
- อะไร - ทำปากแข็ง
- เธอกลัว - เปล่านะ
โอเค นี่คือสิ่งที่เธอต้องเข้าใจ
เธอไม่จำเป็นต้องทำให้เอเลนอร์ชอบ
แต่ต้องทำให้หล่อนนับถือเธอ รู้มั้ย
ตอนนี้หล่อนคิดว่าเธอเป็นนางซิน...
- แอ๊บใส จับผู้ชายรวย - เออเข้าใจแล้ว
...ปลายแถว เหมือนกล้วยไม่ได้บ่ม
ข้างนอกผิวเหลือง ข้างในขาววอก
ฉันรู้จักกล้วยหรอกน่ะ
ทั้งที่ความจริง เธอเป็นศาสตราจารย์ฉลาดปราดเปรื่อง
สอนทฤษฎีเกมเชียวนะ
หันด้านนั้นให้แม่เขาเห็นสิ
เธอพูดถูก
แหงล่ะฉันพูดถูก ฉันพีกลิน ฉันถูกเสมอ
ใช่ แม่เขาเล่นเกมข่มขวัญฉัน
หล่อนย่างสามขุมหาฉัน คิดว่าฉันจะตีปีกหนีเป็นไก่
แต่เธอไม่ตีปีกหนี
ฉันจะไม่ตีปีกหนี ไม่หนีหล่อน
ไม่ เราไม่ใช่ไก่ เพื่อน!
- ฉันไม่ใช่ไก่ - เธอไม่ใช่ไก่
เธอจะไปงานแต่งงาน เธอจะไปโก่งคอสู้!
โก่งคอสู้!
เราไม่ใช่ไก่เว้ย!
โทษทีนะอาแปะ
คืนนี้เธอจะทำอะไร
ฉันจะไปเฟดเอ็กซ์มั้ง
ถามไม อ๋อ!
ฉันอยากจับเธอแต่งตัวมานานแล้ว
ฉันจะเขียนคิ้ว ม้วนผมสวย แปะสก็อตเทปตาสองชั้น
เอาป่ะล่ะ
ทั้งหมดเลยย่ะ ฉันจะจับมาส์กหอยทากเกาหลีด้วย
ที่รัก ผิวเธอแห้งกร้านหยาบแทงตาฉัน
ขอบคุณ
ถึงเวลาจะมีคนปราบหญิงป้าเอเลนอร์
เธอนะ ไม่ใช่ฉัน อุ๊ยสยอง! ห้ามให้นางรู้ว่าฉันมาช่วยเธอ
ไม่บอกหรอก
โอเค ลงมือแปลงโฉม กาแฟร้อนแก้ว
บาลองเซียก้าสีพลัม โคลเอ้สีพีช ฌามบาติสต้า โบเทก้าทั้งหมด
อ้อ ชุดเจสันวูติดระบายฟูฟ่องชุดนั้นด้วย
และแซนด์วิชให้พีกลิน
- โอเค เอาละ - ได้
ฉันไม่แน่ใจว่ามันจะเวิร์คนะ ถ้าเธอดูเหมือนผ้าอนามัยมีปีก
ในวันมามาก
เธอดูเหมือนดอกไม้
ดอกไม้เหงาเศร้า ไม่มีใครเขาอยากอยู่ใกล้
งานวิวาห์แห่งศตวรรษ แน่นอนค่ะ เรามาที่นี่
- โอ้ - โอ้
มันก็ไม่เลวร้ายนัก
พอได้ มีคนช่วยดันนม
มันเป็นชุดทำมือ เข้าใจป่ะ
มาแล้วครับ
โอเค
ฉันรักแฟนๆ ค่ะ
ไทเป ไทเกอร์ 2 จะเปลี่ยนโฉมหน้าหนังแนวนี้
- เธอเป็นนางเอก เธอเป็นนางเอก - รอภาค 2 นะคะ
แสงเข้าตาฉันบอดแล้ว
นี่แหละเหตุผลที่ยุคดิสโก้ตาย
เธอดูเหมือนเชื้ออีโบล่าแรดๆ
เหมือนถุงลูกกวาดสกิตเทิลส์ ขนมสีรุ้ง
ใช่ ฉันคิดว่าเราแค่ต้อง...
บอกเธอนะว่าลูกเป็นคนเลือก
เพราะเธออาจไม่อยากให้ผู้ชายเลือก
โอเคๆ
โอเค จำไว้ เราต้องหันมุมหล่อ
ตรงนี้เลย ตรงนี้เลย!
คุณผู้หญิง
ทุกคน คุณเรเชล ชู แห่งนิวยอร์ก เรเชล ชู แห่งนิวยอร์ก
โอเค สาวๆ ดูดีครับ
หลบหน่อยครับ หลบหน่อย
- สวยจังเลย - ขอบคุณค่ะ
หลบหน่อยครับ หลีกไปหน่อย
ดีครับ สวยมาก ชุดสวย
สาวๆ
อแมนด้า
เธอขวางทางฉันอยู่นะ
โอเค อะไรยะ
นักลงทุนชาวจีนของเราเริ่มกังวล
ผมต้องบินไปเสิ่นเจิ้นวันจันทร์ คุยให้พวกเขาสบายใจ
วันเกิดแคสเซี่ยนนะคะ
ใช่ ผมรู้
ผมไม่อยากพลาดวันเกิดลูก แต่นี่งานสำคัญ
คุณควรคิดว่าวันเกิดลูกชายสำคัญนะ
หาคนอื่นไปคุยแทนคุณสิ
เว้นแต่มีเหตุผลอื่นที่คุณต้องไปต่างประเทศ
คุณจะพูดอะไร
ฉันรู้ว่าคุณมีผู้หญิงอื่น
ให้ตายเถอะ แอสทริด
รอให้ผ่านงานแต่งไปก่อน แล้วเราค่อยมาคุยกัน
ฉันไม่อยากขายหน้าแขกเหรื่อ
คุณรู้ว่าผมนอกใจมีผู้หญิงอื่น
แล้วคุณยังห่วงว่าจะขายหน้าเหรอ
คุณอยากให้ฉันกรีดร้องโวยวายเหรอ
ใช่ พูดจริงๆ ผมอยากให้คุณทำ
มันจะแสดงให้รู้ว่าคุณแคร์มากกว่า สายตาที่คนอื่นมองคุณและครอบครัว
อย่ามาโยนความผิดให้ฉัน
ฉันไม่ใช่ฝ่ายที่ทำผิด
แน่นอนสิ
คุณเป็นผู้หญิงที่สวยที่สุด รวยที่สุด สมบูรณ์แบบที่สุด
ส่วนผมเป็นแค่หนูตกถังข้าวสาร ไม่มีทางเทียบคุณได้
อย่าพูดอย่างนั้น
ผมรู้คุณคิดอะไร แอสทริด
คุณถึงต้องซ่อนรองเท้า เครื่องเพชรที่คุณซื้อ
อย่างกับว่าไม่ได้มีสิ่งย้ำเตือนผมอยู่ทุกนาที
ผมเบื่อเต็มที
ผมเบื่อที่ผมทำอะไรก็ไม่เคยสำคัญ
แม้แต่การที่ผมนอกใจคุณ
แน่นอน สิ่งที่คุณทำสำคัญสิ
คุณพูดอย่างนั้นได้ไงกัน
นี่โบสถ์หรือทุ่งนา
งานนี้ทุ่มงบ 40 ล้านนะ
จริงเหรอ แพงไปมั้ย เราเป็นเมโธดิสต์ งบเต็มที่ 20 ล้าน
ฉันรู้
เจ้าหญิงอินฐาน เจ้านางขาโหด
ได้ยินว่าเธอสั่งจองที่นั่งทั้งแถว ไม่ให้ใครจุกจิกกวนใจ
จริงเหรอ
แล้วนั่นใคร
คุณป้า
เรเชล ดีจังเลยที่เจอเธอ
ฉันสิคะควรยินดี
ขอโทษนะ แถวที่นั่งเราเต็มแล้ว
ป้าชอบชุดหนู
โก่งคอสู้... โอเค
เจ้าหญิงอินฐาน ฉันเรเชล ชู
ฉันอ่านบทความเงินกู้ดอกเบี้ยต่ำของคุณ ในเอเชียน อีโคโนมิคส์ เจอร์นัล
บทความนั้นฉันถูกวิจารณ์เยอะ
รู้มั้ยคะ ฉันคิดว่านักวิจารณ์ มองข้ามประเด็นสำคัญ
เพราะเงินกู้ดอกเบี้ยต่ำช่วยผู้หญิงได้ และผู้หญิงช่วยระบบเศรษฐกิจได้
คุณว่าคุณชื่ออะไรนะ
เรเชล ชูค่ะ
ยินดีที่รู้จัก ทำไมคุณมาที่นี่ล่ะ
ฉันตามแฟนฉันมา...
อาม่ามา อาม่าไม่เคยมางานพวกนี้นะ
ขอบคุณค่ะอาม่า
เราครอบครัวเดียวกันไม่ต้องขอบคุณ
เป็นไง
- ดี - เอาละ ไม่ต้องตื่นเต้น
- ฉันไม่ตื่นเต้น - นายหล่อมาก
ขอบใจ
เฮ้ เรเชลไม่ได้นั่งกับครอบครัวนาย
ใช่ ฉันไม่ตำหนิเธอหรอก
แม่ไม่ได้ยินดีต้อนรับเธอ
ฉันแน่ใจว่าเธอจะหาที่นั่งด้านหลังเงียบๆ
ไม่ นั่งหน้าเลย ดูเองสิ
ฉันว่านายเจอนักสู้เข้าแล้ว
นี่ ได้เวลาแล้ว
- โอเค - เอาละ
- เฮ้ - ไง
อย่าให้เมียกุมไข่นะโว้ย
ล้อเล่นน่า ล้อเล่น
ขอบใจที่แต่งตัวมาดีนะ เบอร์นาร์ด
เฮ้ย ไม่ใช่งานแต่งฉันซะหน่อย
ใช่ มาเถอะ ขอบใจเบอร์นาร์ด
- ไม่เกี่ยวกับฉัน - เอาเถอะ
คนฉลาดบอกไว้
มีแต่คนโง่เท่านั้นที่รีบร้อน
แต่ฉันไม่อาจต้านทาน
ตกหลุมรักเธอ
ฉันขออยู่ได้ไหม
มันจะเป็นบาปไหม
หากฉันไม่อาจต้านทาน
ตกหลุมรักเธอ
ราวกับสายน้ำไหล
พัดพาสู่ทะเล
ที่รัก มันเป็นไป
บางสิ่งได้ถูกลิขิตมา
ได้โปรดจับมือฉัน
รับทั้งชีวิตฉันไปด้วยกัน
เพราะฉันไม่อาจต้านทาน
ตกหลุมรักเธอ
เพราะฉันไม่อาจต้านทาน
ตกหลุมรักเธอ
คุณสวยน่าทึ่งเลยรู้มั้ย
ใช้สเตย์รัดสองชั้น หายใจไม่ออกแล้ว
ไม่ใช่เพราะชุดนะ คุณสวย
ขอโทษนะ
ปาร์ตี้ต้องการคนเต้นนะจ๊ะ มาเต้นมา
- มาเลย นิคกี้นิค - ได้เลย
นายเต้นเก่ง
- เหรอ เหยียบเท้าเธอสองครั้งเอง - เก่งมาก
โอลิเวอร์
ครับคุณป้า
ช่วยป้าจัดการเจ้าคู่นั้นซิ
รับพระเสาวนีย์
รู้มั้ยคุณควรใส่ทักซิโด้บ่อยๆ
ใส่... ตลอดเลยมั้ย
ได้ รู้มั้ยตอนคุณเล่นบาสที่ YMCA
โกนหนวด แปรงฟัน
อลิสแตร์ พ่อนายกำลังตามหานาย
อะไรสักอย่างเกี่ยวกับเงินเบิกเกินบัญชี
โอ๊ะ แย่แล้ว
ที่รัก! โธ่ คนบ้า!
แล้วคุณชอบงานแต่งมั้ยครับ
โอ้ พระเจ้า มันหรูหราชวนหลงใหล!
วันไหนอลิสแตร์แต่งงานกับฉัน ฉันอยากจัดแบบนี้เลย
ไม่ๆๆ ฉันจะให้ใหญ่กว่า ดีกว่า!
ที่รัก พ่อแม่อลิสแตร์มีเงิน จัดพิธียกน้ำชาก็เก่งแล้วล่ะ
อลิสแตร์เป็นลูกคนที่สี่ของบ้านเล็ก รู้ใช่มั้ย
เขาจะไม่ได้อะไรหรอก เธออยากมีงานแต่งใหญ่
เธอต้องเป็นแฟนกับครอบครัวลูกชายคนเดียว
ผู้ชายแบบ...
เบอร์นาร์ด ไต๋
คุณชายนิโคลัส
คุณย่ามีเรื่องจะคุยกับคุณและคุณเรเชล
โอเค
ปาร์ตี้เจ๋งดี
ใช่
เดี๋ยวนะ
อาม่า แม่ มีอะไรเหรอครับ
เรเชล
อาม่ารู้จักเธอเพียงไม่นาน
แต่เห็นชัดว่า
เธอเป็นคนฉลาดมาก
แต่อาม่าจะไม่ให้ ความทะเยอทะยานของเธอทำลายเขา
อาม่า!
แม่เสียใจที่ต้องบอกว่าเรเชลโกหก เรื่องครอบครัว
และแม่ของเธอ
คุณพูดอะไรคะเนี่ย
แม่จ้างนักสืบ...
- แม่ ไม่นะ - ค้นประวัติจริงของเธอ
- เธอบอกว่าพ่อตายในเมืองจีน - แม่!
แต่นั่นไม่จริง
สามีของแม่เธอยังมีชีวิตอยู่ดี
ตอนอยู่กินด้วยกัน แม่เธอนอกใจเขา
และตั้งท้องกับผู้ชายอีกคนหนึ่ง
และก่อนเขาจับได้ แม่เธอหนีไปอเมริกา
- ทั้งหมดอยู่ในนี้ - แม่ไม่มีสิทธิ์!
- เรามีสิทธิ์ทุกอย่าง! - ไม่มี
คุณโกหก
ลูกนึกออกมั้ยว่าเรื่องอื้อฉาวนี้จะส่งผลยังไง
ที่เรเชลปิดบังเรื่องอย่างนี้
เธอไม่ได้ปิดบัง
เราเกี่ยวดองกับครอบครัวคนพรรค์นี้ไม่ได้
ฉันไม่อยากเกี่ยวดองกับครอบครัวคุณ
เรเชล
อย่าตามเธอไป อย่าลดศักดิ์ศรี
อาม่าไม่อนุญาต
ถ้าหลานตามเธอไป อย่ากลับมาอีก
ปล่อยผม! เรเชล!
นิค!
นี่เป็นความผิดเธอ
เธอทำให้เกิดเรื่องนี้
ปล่อยลูกไปอยู่ไกลบ้านซะนาน
แล้วดูซิ
เฮ้ ซินเดอเรลล่าเป็นอะไร ต้องเอาชุดไปคืนก่อนเที่ยงคืนเหรอ
- นิคกี้นิค - มาพอดีเลย
โอลิเวอร์
- โอ้ นิคกี้ นาย... - เรเชล เห็นเรเชลมั้ย
- นิโคลัส ไฮ ไม่เจอนานเลย - ใช่
อแมนด้า อย่า อแมนด้า ไม่ใช่ตอนนี้!
เรเชล มากินข้าวเช้า
เธอต้องกินอาหาร
หรือเข้าห้องน้ำ หรืออาบน้ำ
อยู่ตรงนั้นนะถ้าเธอหิว
นี่ค่ะพี่เรเชล อาหารเย็น
ขอบใจนะ
ผมจะแวะไปอีกทีคืนนี้
เรเชล ได้โปรด โทรหาผม
เวลาไหนก็ได้ ได้โปรด
เรเชล มีคนมาหาเธอ
ฉันไม่อยากเจอเขา
ไม่ใช่นิค
แม่!
ดื่มเยอะๆ
โสมตังกุยกับจินเส็งจะทำให้ลูกมีแรง
ขอบคุณค่ะ
ลูกเป็นคนมีจิตใจเข้มแข็ง ตั้งแต่ลูกยังเด็ก
ลูกจะผ่านเรื่องนี้ไปได้
ทำไมแม่ไม่บอกหนูเกี่ยวกับพ่อของหนู
สามีของแม่ไม่ใช่คนดี
เขาทุบตีแม่
แต่เพื่อนเก่าที่โรงเรียนของแม่ ช่วยให้แม่ผ่านปัญหา...
และเรารักกัน
แม่ตั้งท้องมีลูกกับเขา
นั่นก็คือหนู
แม่กลัวว่าสามีจะจับได้ และฆ่าเราสองคน
แม่จึงหอบหิ้วพาลูกหนีไปอเมริกา
แล้วแม่เคย...
ไม่รู้สิ คิดจะลองคุยกับเขามั้ย
หรือคิดถึงเขามั้ย
ทุกวันนั่นแหละ
ตอนแรกที่เรามาอเมริกา
แม่คิดแต่เพียงว่าจะติดต่อเขา...
แต่แม่กลัวว่าสามีเก่าของแม่จะเจอเรา
และตอนนี้แม่แค่ไม่อยากก่อปัญหาให้ใคร
หนูขอโทษจริงๆ
โธ่ ไม่ต้องขอโทษสิ
ลูกฟังแม่นะ
ทุกอย่างที่เกิดขึ้นในอดีตของแม่ คือเหตุผลให้แม่ได้ลูกมา
ลูกสาวผู้กล้าหาญและแสนฉลาด
หนูคิดจริงๆ ว่าเขาคือคู่แท้ของหนู
ตอนนี้หนูแค่อยากกลับบ้าน
รู้มั้ย นิคเป็นคนโทรบอกแม่ และพาแม่มาส่งที่นี่
ก่อนเราจะไป แม่คิดว่าลูกควรไปคุยกับเขานะ
ผมจะอีเมลส่งรูปให้ทีหลัง
พีที ยืนอยู่ตรงนั้นนานรึยัง
แค่แป๊บเดียวเนี่ย
ผมขอโทษสำหรับทุกสิ่งทุกอย่าง
ที่แม่ผมทำเป็นเรื่องที่อภัยไม่ได้
- ไม่ใช่ความผิดคุณ - ผมผิด
ตั้งแต่จำความได้ ครอบครัวคือชีวิตของผม
และผมจะไม่หาข้ออ้างให้พวกเขาแล้ว
นิค
แต่งงานกับผมนะ
แต่งงานกับผม เราจะเริ่มชีวิตใหม่ในนิวยอร์ก
แค่คุณกับผม ผมจะทิ้งทุกอย่างที่นี่
ขอบคุณที่มาพบฉันที่นี่
ไม่ต้องห่วงหรอก
พวกเธอหูตึงและรู้แต่ภาษาฮกเกี้ยน
แม่ฉันสอนฉันเล่น
แม่บอกว่าไพ่นกกระจอก สอนทักษะสำคัญในชีวิตได้
การต่อรอง กลยุทธ์ ความร่วมมือ
เธอเรียกฉันมาที่นี่ คงไม่ได้เรียกมาสอนเล่นไพ่นกกระจอก
ตอง
แม่ฉันก็สอนฉันเหมือนกัน
นิคเล่าความจริงเกี่ยวกับแม่ฉันให้คุณฟัง
คุณไม่ชอบฉันตั้งแต่เห็นหน้าวินาทีแรกแล้ว
ทำไมคะ
มีคำภาษาฮกเกี้ยน "กากี่นั้ง"
มันแปลว่า "คนแบบเดียวกัน"
และเธอไม่ใช่คนแบบเดียวกับเรา
เพราะฉันไม่รวยเหรอ
เพราะฉันไม่ได้เข้าโรงเรียนประจำในอังกฤษ
หรือไม่ได้เกิดในตระกูลมั่งคั่ง
เธอเป็นคนต่างชาติ คนอเมริกัน
ทั้งหมดที่คนอเมริกันคิดคือหาความสุขใส่ตัว
คุณไม่อยากให้นิคมีความสุขเหรอ
มันเป็นเพียงมายา
เราเข้าใจถึงการสร้างสิ่งที่ยั่งยืน มันคือสิ่งที่เธอไม่รู้จัก
คุณไม่รู้จักฉัน
ฉันรู้ว่าเธอไม่ใช่สิ่งที่นิคต้องการ
เขาขอฉันแต่งงานเมื่อวานนี้
เขาบอกว่าจะไปจากครอบครัวคุณ ตัดขาดจากคุณ
ไม่ต้องห่วง ฉันปฏิเสธเขาแล้ว
มีแต่คนโง่ที่ยอมหมอบเมื่อไพ่ชนะ
จะไม่มีใครชนะ คุณจัดการไว้แล้วนี่
เพราะถ้านิคเลือกฉัน เขาจะสูญเสียครอบครัว
และถ้าเขาเลือกครอบครัว
เขาจะมีแต่ความขัดเคืองคุณไปทั้งชีวิต
แปลว่าเธอเลือกให้เขา
ฉันไม่ได้ยอมเป็นฝ่ายไปเพราะฉันกลัว
หรือเพราะฉันคิดว่าฉันไม่ดีพอ
แต่เพราะบางทีอาจเป็นครั้งแรกในชีวิตฉัน...
ฉันรู้ว่าฉันดีพอ
ฉันแค่รักนิคมากเหลือเกิน
ฉันไม่อยากให้เขาสูญเสียแม่เขาอีกครั้ง
ฉันแค่อยากให้คุณรู้ว่า สักวันหนึ่ง...
เมื่อเขาแต่งงานกับหญิงผู้โชคดี ซึ่งดีพอในสายตาคุณ...
และคุณเล่นกับหลานๆ คุณ ขณะที่ดอกถานฮวากำลังบาน...
หรือนกส่งเสียงร้องเพลง...
นั่นก็เพราะคนอย่างฉัน...
ผู้หญิงยากจน ลูกของแม่หม้าย...
โลว์คลาส ผู้อพยพ ไม่มีค่าใดๆ
เฮ้
ผมจะส่งคนมาเก็บของที่เหลือ
แต่ผมอยากคุยกับคุณ เกี่ยวกับสิทธิ์การเยี่ยมลูก
หยุดพูดเถอะ
อะไร
คุณไม่ต้องเก็บข้าวของ
คุณเป็นคนซื้ออพาร์ตเมนต์นี้ คุณอยู่เถอะ เราจะไปเอง
หมายความว่าอะไรคุณจะไป คุณจะไปไหน
ฉันเป็นเจ้าของตึกอพาร์ตเมนต์ 14 ตึก ก็คงอยู่ได้สักที่
คุณจะมาหาแคสเซี่ยนได้เมื่อเขาสะดวก ไม่ใช่เมื่อคุณสะดวก
เฮ้
ฟังนะ ไม่ใช่ความผิดผมคนเดียวที่เราเลิกกัน
คุณพูดถูก ฉันไม่ควรปิดบังอะไรคุณ
ซ่อนรองเท้า ปฏิเสธงาน...
งานการกุศล ห่วงว่าจะทำให้คุณรู้สึกด้อยกว่า
แต่ขอให้เข้าใจนะ
ปัญหาที่ชีวิตคู่เราต้องจบ ไม่ใช่เพราะครอบครัวฉันมีเงิน
มันเป็นเพราะคุณขี้ขลาด ไม่ต่อสู้เพื่อเรา
ฉันเพิ่งเข้าใจ ไม่ใช่หน้าที่ฉัน ที่ต้องทำให้คุณรู้สึกเป็นลูกผู้ชาย
ฉันทำให้คุณเป็นสิ่งที่คุณไม่ได้เป็นไม่ได้
ดีเลยเธอ
ทิ้งนิคกับครอบครัวเงินถังของเขาซะ
เธอไม่มีใคร ไม่มีเส้นสาย
แต่เธอมีศักดิ์ศรี นั่นแหละที่ฉันนับถือ
ขอบใจที่ช่วยฉันทุกอย่าง
- บ๊ายบายค่ะคุณน้า - บ๊ายบาย ขอบใจนะ
ไม่อยู่ต่อแน่นะ
รู้นะ พี่ชายฉัน พีทีโสดหัวใจว่าง
ไปละ
เรเชล!
เรเชล อยู่ตรงนั้นก่อน
แม่จะไปหาผ้าห่มมาเพิ่มนะ
นี่คุณ!
ขอโทษค่ะ ครู่เดียวค่ะ นิค คุณมาทำอะไร
ผมจะบินกลับไปนิวยอร์กกับคุณ
โธ่ อย่าทำให้มันยากกว่าที่เป็นอยู่เลย
ผมนึกภาพมาตลอดนะว่าจะขอแต่งงานคุณยังไง
รู้มั้ย ผมวางแผนไว้ครบถ้วน
ผมอยู่ข้างหลัง ไม่ต้องห่วงผม
ผมจะพาคุณไปจุดที่ผมชอบที่สุดในสิงคโปร์
มันมีทางเดินลับผมเคยไปสมัยตอนเด็ก
มีโค้งอ่าวตรงนั้นเปิดออกไปที่ ทะเลสาบสวยมาก
ขอโทษนะครับ ขอเวลาแป๊บนึง
พอดวงอาทิตย์แตะขอบฟ้า ผมจะคุกเข่าลงข้างหนึ่ง
และโลกทั้งใบจะหายไป เพราะจะมีเพียงแค่คุณ...
เพราะมีแค่คุณ... ขอโทษ ผมช่วยนะครับ
เอาละ ได้ละ อยู่บนนั้น
ใช่ คุณด้วยเหรอ ระวังนิ้วครับ
- ยกขึ้น โอเค - ขอบคุณ
ทุกคนโอเคนะ
ผมขอแค่ 30 วินาทีกับเธอคนนี้ โอเค ขอบคุณ
ขอทางครับ โทษที
ผมรู้ว่านี่มันห่างไกลจากสวรรค์แห่งนั้น
แต่ไม่ว่าคุณอยู่ที่ใดในโลก นั่นคือที่ของผม
แต่ฉัน...
เรเชล ชู
คุณจะแต่งงานกับผมมั้ย
และทำให้ผมเป็นผู้ชายที่มีความสุขที่สุดในโลก
แต่งสิแต่ง! เธอจะแต่งงานกับคุณ!
แต่งค่ะ
- ผมรักคุณ - ฉันก็รักคุณ
เที่ยวบินกลับนิวยอร์กครั้งนี้ลำบากหน่อยนะ
จริงๆ ผมคิดว่าจะอยู่ต่ออีกสักคืนนึง
แกคนเดียวเลย นิค
มีลูกเลย! มีลูกเลย!
คำบรรยายโดย ธนัชชา ศักดิ์สยามกุล